கெடா  சட்டமன்றம்   ஜூன்  மாத  இறுதியில்  கலைக்கப்படும்

அலோஸ்டார், மே 18 – கெடா மாநில சட்டமன்றம் ஜூன் மாதம் இறுதியில் கலைக்கப்படும் என அம்மாநில மந்திரிபுசார் சனுசி முகமட நோர் கூறினார். சட்டமன்றம் கலைக்கப்பட்ட பின்னர் வேட்பு மனுத் தாக்கல் மற்றும் தேர்தல் தேதியை நிர்ணயிப்பது தேர்தல் ஆணைக்குழுவின் பணி என அவர் கூறினார். எனவே ஜூன் மாத இறுதியில் நாங்கள் சட்டமன்றத்தை கலைப்போம் . ஜூன் மாதம் 4ஆவது வாரத்தில் சட்டமன்றம் கலைக்கப்படும் என அவர் கூறினார்.

ஜூலை மாத தொடக்கத்தில் நெகிரி செம்பிலான் சட்டமன்றம் கலைக்கப்படும் என நேற்று முன் தினம் அம்மாநில மந்திரிபுசார் Aminuddin Harun கூறியிருந்தார். இதனிடையே சிலாங்கூர் மாநில சட்டமன்றம் ஜூன் 25ஆம்தேதி இயல்பாகவே கலையும் என சிலாங்கூர் மந்திரிபுசார் அமிருடின் ஷாரியும் இதற்கு முன் தெரிவித்திருந்தார்.

 Tags
assembly

at the

end

Kedah dissolved

of June

said

Sanusi

the state


ரஜினி மகள் ஐஸ்வர்யாவின் வீட்டிலிருந்து 60 பவுன் நகைகள் திருட்டு; பணிப் பெண் பிடிபட்டார்

சென்னை, மார்ச் 21 – தனது வீட்டின் லாக்கரிலிருந்த தங்கம், வைரம், வைடூரியம் என 60 பவுன் நகைகள் திருடுப் போயிருந்ததாக, நடிகர் ரஜினியின் மூத்த மகள் ஐஸ்வர்யா போலிசில் புகார் கொடுத்திருந்தார். அதைத் தொடர்ந்து போலீசார் வீட்டு பணிப் பெண் ஒருவரைப் பிடித்துள்ளனர்.

ஒரு ஜோடி வைரம், பழங்கால தங்க நகைகள், நவரத்தின நகைகள், பழங்கால வைரம், ஆரம், நெக்லஸ், வளையல்கள் உட்பட 60 பவுன் நகைகள் காணாமல் போயிருப்பதாக ஐஸ்வர்யா குறிப்பிட்டிருந்தார்.

அந்த நகைகள் திருமணத்துக்கு முன்னும், பின்னும் என 18 ஆண்டுகளாக வாங்கப்பட்டவை என அவர் கூறியிருந்தார்.

அதோடு, நகைகள் திருடுப் போன சம்பவத்தில் தனது வீட்டில் வேலை செய்யும் 2 பணிப்பெண்களையும் கார் ஓட்டுநரையும் சந்தேகப்படுவதாகவும் , அவர் போலீஸ் புகாரில் குறிப்பிட்டிருந்தார்.

அதையடுத்து அந்த பணிப்பெண்களையும் , கார் ஓட்டுநரையும் போலீசார் விசாரித்தனர். அந்த விசாரணையில் பணிப்பெண் ஈஸ்வரி என்பவரிடமிருந்து 20 பவுன் நகைகள் மீட்கப்பட்டதாகவும், அந்த நகைகள் கடந்த 4 ஆண்டுகளாக சிறிது சிறிதாக திருடப்பட்டதாகவும் போலீசார் தெரிவித்தனர்.

 Tags
20 Savaran

house maid

in Rajini daughter

jewellery

recovered from

theft case


1MDB  கடனில் இன்று வரை ரி.ம 43. 8 பில்லியன்  அடைக்கப்பட்டுள்ளது !

கோலாலம்பூர், மார்ச் 14 – 1MDB யின் எஞ்சிய கடன் தொகையில் அரசாங்கம் இதுவரை 43.8 பில்லியன் மலேசிய ரிங்கிட்டை செலுத்தியிருக்கிறது. 5 பில்லியின் ரிங்கிட்டிற்கான மூல கடன் சம்பந்தப்பட்ட மற்றும் அதற்கான 4.7 பில்லியன் ரிங்கிட் வட்டி சம்பந்தப்பட்ட 9.7 பில்லியன் ரிங்கிட் கடன் இன்னும் செலுத்தப்படவில்லை. நிதித்துறை துணையமைச்சர் டத்தோ ஸ்ரீ Ahmad Maslan இதனைத் தெரிவித்தார். பங்கு தாரர்கள் மூலமாக 24.5 பில்லியன் ரிங்கிட்டும் Trust கணக்கு மூலமாக 19.3 பில்லியன் ரிங்கிட்டும் செலுத்தப்பட்டிருப்பதாக நாடாளுமன்றத்தில் 2023 ஆம் ஆண்டுக்கான நிதியமைச்சின் விநியோக மசோதா மீதான விவாதத்தை முடித்துவைத்து பேசியபோது Ahmad Maslan இந்த விவரங்களை வெளியிட்டார்.

 Tags
1MDB debt

Ahmad Mazlan

cleared to date

RM 43.8 billion


தமிழக கவர்னர் R.N ரவியிடமிருந்து டாக்டர் ராதா பாலச்சந்தர் பாராட்டு பத்திரம் பெற்றார்

சென்னை , அக் 11 – ஆட்டிசம் எனப்படும் மன இறுக்கம் சிகிச்சை துறையில் நிபுணராக இருக்கும் டாக்டர் ராதா பாலச்சந்தர், அசைக்க முடியாத அர்ப்பணிப்பு, மனநல விழிப்புணர்வு மற்றும் அதுதொடர்பான முன்னேற்றத்திற்கு வழங்கிய சேவையை பாராட்டும் வகையில், அவருக்கு இந்திய மனநல சிகிச்சை சங்கம் விருது வழங்கி கெளரவித்துள்ளது.

தமிழக கவர்ணர் ஆர்.என் ரவி பாராட்டு பத்திரத்தை எடுத்து வழங்கினார். டாக்டர் ராதா பாலச்சந்தர் ஆட்டிசம் தொடர்பாக 3 புத்தகங்களை எழுதியிருக்கிறார் என்பது குறிப்பிடத்தக்கது.

மரம் ஒரு மீன், ஆட்டிசம் ஒரு பார்வை மற்றும் காய்ட் டு பாரெண்ட்ஸ் என்ற ஆகிய அந்த புத்தகங்கள் Autism குழந்தைகளைக் கொண்ட பெற்றோர்கள் மத்தியில் நல்ல வரவேற்பையும் பெற்றுள்ளன.

அதோடு ஆட்டிசம் தொடர்பாக அவர் பல்வேறு கருத்தரங்களிலும் மற்றும் மனநிலை ஆரோக்கியம் தொடர்பான ஆய்வரங்குகளில் ஆய்வுக் கட்டுரைகளையும் படைத்துள்ளார்.

மலேசியாவில் அஸ்ட்ரோ நிறுவனத்தில் இந்திய தொலைக்காட்சி பிரிவின் முன்னாள் தலைவர் டாக்டர் ராஜாமணியின் புதல்வி டாக்டர் ராதா பாலச்சந்தர் என்பது குறிப்பிடத்தக்கது.

 Tags
appreciation

Certificate

Dr R. Radha Balachandar


வேலிக் கம்பி பிட்டத்தில் குத்தி சிறுவன் அவதி

ஷா அலாம், ஜூன் 6 – ஷா ஆலாம் சுங்கை பெசார், தாமான் செரியில் உள்ள தனது வீட்டின் வேலிக் கம்பி பிட்டத்தில் குத்தியதைத் தொடர்ந்து 12 வயது சிறுவன் பெரும் வேதனைக்குள்ளாகியுள்ளான்.

அவசர அழைப்பை பெற்றதைத் தொடர்ந்து சம்பவ வீட்டிற்கு விரைந்த தீயணைப்பு மற்றும் மீட்புப் படையைச் சேர்ந்த 10 உறுப்பினர்கள் அச்சிறுவனின் பிட்டத்தில் 15 சென்டி மீட்டர் ஆழத்திற்கு குத்தியிருந்த வேலிக் கம்பியை வெற்றிகரமாக அகற்றினர்.

அதன் பின்னர் மேல் சிகிச்சைக்காக சபா பெர்ணம் மருத்துவமனைக்கு அச்சிறுவன் கொண்டு செல்லப்பட்டான்.

அச்சம்பவம் நடந்தபோது அச்சிறுவனின் தாயார் வீட்டில் இல்லை எனவும் அச்சிறுவனின் பிட்டத்தில் வேலிக்கம்பி குத்தியதை அண்டை வீட்டார் பார்த்ததாகவும் விசாரணையில் தெரிய வந்துள்ளது.

 Tags
Boy spends 20

fencing of house

horrowing minutes

stuck in wire


வெற்றியாளர் பட்டத்தை வெல்ல இன்னும் நீண்ட தூரம் பயணிக்க வேண்டும் ; கூறுகிறார் கார்டியோலா

இன்று அதிகாலை நடைபெற்ற ஆட்டத்தில், மான்செஸ்டர் சிட்டி 3-1 என்ற கோல் எண்ணிக்கையில் ஆர்சனலை தோற்கடித்தது.

அதன் வாயிலாக, புள்ளி பட்டியலில் முதலிடத்திற்கு முன்னேறியுள்ள சிட்டியின் முக்கியத்துவத்தை பெப் கார்டியோலா குறைத்து மதிப்பிட்டுள்ளார்.

பிற்பாதியில் அபாரமான ஆட்டத்தை வெளிப்படுத்திய சிட்டி, 11-வது தொடர் வெற்றியை பதிவுச் செய்தது.

இரு அணிகளும் 51 புள்ளிகளுடன் சமநிலையில் இருந்தாலும், 2004-ஆம் ஆண்டுக்கு பின் முதல் வெற்றியாளர் பட்டத்திற்கு இலக்கு வைத்திருக்கும் ஆர்சனலுக்கு மேலும் ஒரு ஆட்டம் உள்ளது.

கடந்த ஆறு பருவங்களில், ஐந்தாவது வெற்றியாளர் பட்டத்தை வெல்லும் சரியான வழித்தடத்தில் சிட்டி இருக்கும் போது, பட்டத்தை வெல்ல இன்னும் நீண்ட தூரம் பயணம் செய்ய வேண்டியுள்ளதாகாவும், அதற்காக மேலும் கடுமையாக உழைக்க வேண்டுமெனவும் பெப் கார்டியோலா கூறியுள்ளார்.

 Tags
in title race

says Guardiola

Still a long way to go


6 வாகனங்கள்  சம்பந்தப்பட்ட  விபத்தில்  ஒருவர் மரணம்

கோலாலம்பூர், ஜன 13 – கூட்டரசு நெடுஞ்சாலையில் புக்கிட் ராஜாவுக்கு வெளியேறும் பகுதிக்கு அருகே ஆறு வாகனங்கள் சம்பந்தப்பட்ட விபத்தில் ஆடவர் ஒருவர் மரணம் அடைந்ததோடு மேலும் இருவர் காயம் அடைந்தனர். இன்று காலை மணி 7.47 அளவில் அந்த விபத்து ஏற்பட்டதாக சிலாங்கூர் தீயணைப்பு மற்றும் மீட்புத் துறையின் தலைமை இயக்குனர் டத்தோ Norazam Khamis தெரிவித்தார். வாகனங்களில் சிக்கிக் கொண்ட மூவரில் இருவர் பொதுமக்களின் உதவியோடு மீட்கப்பட்டனர். அந்த இருவரும் கடுமையாக காயம் அடைந்தனர். விபத்து நிகழ்ந்த இடத்திற்கு விரைந்த தீயணைப்பு படையினர் வாகனத்தில் சிக்கிக்கொண்ட மற்றொரு நபரை மீட்டனர். கடுமையாக காயம் அடைந்த 57 வயதுடைய இந்தோனேசியர் மரணம் அடைந்ததாக Norazam தெரிவித்தார்.

 Tags
accident

death

Fire And Rescue Department

injured

Norazam Khamis


சபாவில்  அமைச்சரவை  மாற்றம்  செய்யப்படலாம் புக் மொக்தார்  நீக்கப்படலாம்

கோத்தா கினபாலு, ஜன 6 – GRS நிர்வாகத்தை கவிழ்க்கும் முயற்சி தோல்வி கண்டதைத் தொடர்ந்து சபா முதலமைச்சர் Hajiji Noor மாநில அமைச்சரவையில் மாற்றம் செய்யவிருக்கிறார். ஆட்சி கவிழ்ப்பு முயற்சியில் தொடர்புப்படுத்தப்பட்ட துணை முதலமைச்சர் Bung Moktar Radin மாநில அமைச்சரவையிலிருந்து நீக்கப்படலாம் என கூறப்படுகிறது. மாநில சுற்றுலா மற்றும் பன்பாட்டு அமைச்சர் Jeffry Arifin னுடன் சபா அம்னோ தலைவருமான Bung Mohktar ரும் சபாஅமைச்சரவையிலிருந்து நீக்கப்படுவார்கள் என முதலமைச்சர் Hajiji Nor ருக்கு அணுக்கமான தகவல்கள் தெரிவிக்கின்றன. சபா பக்காத்தான் ஹராப்பான் சட்டமன்ற உறுப்பினர்கள் சபா அமைச்சரவையில் இடம்பெறலாம் என்றும் கூறப்படுகிறது.

இதற்கு முன்னதாக சபா அம்னோவைச் சேர்ந்த ஏழு சட்டமன்ற உறுப்பினர்களுடன் வாரிசான் கட்சியைச் சேர்ந்த மூன்று சட்டமன்ற உறுப்பினர்களும் Hajiji Nor ரை சந்தித்துள்ளனர். நேற்று கோத்தா கினபாலு அம்னோ தலைமையகத்தில் சபா அம்னோ சட்டமன்ற உறுப்பினர்கள் சந்தித்ததைத் தொடர்ந்து சபா முதலமைச்சர் Hajiji Nor ரை நீக்குவதற்காக சபா வாரிசான் கட்சிக்கும் அம்னோவுக்குமிடையே ஒத்துழைப்பு ஏற்படும் என்ற ஆருடங்கள் வெளியாகின. Hajiji Nor ருக்கு முழுமையான ஆதரவை வழங்குவதாக GRS மற்றும் பக்காத்தான் ஹராப்பான் சட்டமன்ற உறுப்பினர்கள் அறிவித்திருந்தனர்.

 Tags
cabinet

chief

Hajiji Noor

minister

reshuffle

sabah


துருக்கியே நிலடுக்கம் ; மீட்புப் பணிகளில் துரிதம் காட்டுகின்றன Denti-யும், Frankie-யும்

‘பத்தாங் காலி ஹீரோ’ என அழைக்கப்படும் Denti-யும், Frankie துருக்கியே நிலச்சரிவில் புதையூண்டவர்களை தேடி மீட்கும் பணிகளில் சளைக்காமல் ஈடுபட்டு வருகின்றன.

‘அந்நியமான’ சூழ்நிலை அவற்றுக்கு ஒரு தடையாக அமையவில்லை.

கடும் குளிரும், புழுதி மண்டலமும், அவற்றின் ஈடுபாடில் எந்த ஒரு தாக்கத்தையும் ஏற்படுத்தவில்லை.

வாலை ஆட்டியவாறு மிகவும் உற்சாகமாக இடிபாடுகளில் சிக்கிக் கொண்டுள்ளவர்களை அவை அடையாளம் கண்டு வருகின்றன.

எனினும், நிலச்சரிவு நிகழ்ந்த பகுதியில், கூரிய ஆயுதங்களும், பொருட்களும் சிதறிக் கிடப்பதால், Denti, Frankie-யின் பாதுகாப்புக்கு அவை மருட்டலை ஏற்படுத்தி விடலாம் என, அவற்றை நிர்வகிக்கும் தீயணைப்பு மீட்புப் படை அதிகாரிகளான தினகரனும், தோனி அல்பெட் மணியும் கவலை தெரிவித்தனர்.

தற்சமயம் சீரான சுகாதாரத்தோடு, அவ்விரு நாய்களும் தேடி மீட்கும் பணிகளில் மும்முரமாக ஈடுபட்டு வருவதையும் தினகரன் உறுதிப்படுத்தினார்.

 Tags
action in Turkiye

Batang Kali heroes

Denti

Frankie in


மெய் நிகர் கூட்டத்தில் இருக்கும்போது மசாஜ்  செய்து கொள்வது; பல்வேறு விமர்சனங்களுக்கு ஆளாகியுள்ளார் டோனி பெர்னான்டஸ்

கோலாலம்பூர், அக் 17 – டான்ஸ்ரீ டோனி பெர்னாண்டஸ் சமூக வலைத்தளங்களில் செய்த பதிவு ஒன்று தற்போது பரபரப்பை ஏற்படுத்தியுள்ளது. ஏர் ஏசியாவின் தலைமைச் செயல் அதிகாரி மசாஜ் செய்யும் போது சட்டையின்றி ஒன்லைன் மீட்டிங்கில் கலந்து கொண்டதற்காக நெட்டிசன்களிடமிருந்து பலதரப்பட்ட விமர்சனங்களை பெற்று வருகிறார். திங்களன்று, மசாஜ் மற்றும் மேலாண்மை கூட்டங்களை ஒரு சேர அனுமதிக்கும் வேலை கலாச்சாரத்திற்காக குறைந்த கட்டண மலேசிய விமான நிறுவனத்தை டோனி பாராட்டினார்.

“அழுத்தமான வாரமாக இருந்தது. அதனால் வெரானிட்டா யோசெஃபின் மசாஜ் செய்ய பரிந்துரைத்தார். இந்தோனேசியா மற்றும் ஏர் ஏசியா கலாச்சாரத்தை நான் விரும்பினேன், நான் மசாஜ்ஜும் செய்யலாம் மற்றும் நிர்வாகக் கூட்டத்தையும் நடத்தலாம்” என லிங்க்ட்-டினில் டோனி பெர்னாண்டஸ் பதிவேற்றம் செய்தார் .

“நாங்கள் பெரிய முன்னேற்றம் அடைந்து வருகிறோம், நான் இப்போது Capital A கட்டமைப்பின் சீரமைப்பை இறுதி செய்துள்ளேன். உற்சாகமான நாட்கள் வரவுள்ளன. நாங்கள் தோற்றுவித்ததில் பெருமை அடைகிறோம். அடையவேண்டியதில் குறியாக உள்ளோம்,” என்று அவர் மேலும் கூறினார்.

ஏர் ஏசியாவின் வழக்கத்திற்கு மாறான அணுகுமுறைக்கு ஏற்ப பரந்த மற்றும் முற்போக்கான கலாச்சாரத்தின் அடையாளம் இதுவென அப்பதிவை சிலர் பாராட்டியுள்ளனர்.

ஆனால் இன்னும் சிலர் இது குறித்து தாக்கியும் விமர்சனம் செய்தனர். வேலையில் நாகரீக தொழில்முறை எப்போதும் பராமரிக்கப்பட வேண்டும் என்றும் சிலர் நெட்டிசன்கள் வாதிட்டு வருகின்றனர்.

 Tags
AirAsia chief

draws mixed reaction

getting a massage

while in virtual meeting


மூடு விழா காணும் அபாயத்தில் 10,000 இந்தியர் பாரம்பரிய வர்த்தகங்கள் -மைக்கி

கோலாலம்பூர், மார்ச் 15 – வெளிநாட்டு தொழிலாளர்களுக்கான தற்காலிக வேலை பயண பாஸ் வெளியிடப்படுவது கட்டம் கட்டமாக நிறுத்தப்படவிருப்பதை , 3 துறைகளைச் சேர்ந்த 10,000 இந்திய வர்த்தகங்கள் மூடுவிழாக் காணுமென , மைக்கி – மலேசிய இந்திய வர்த்தக -தொழிற்துறை அமைப்பு அச்சத்தை வெளிப்படுத்தி இருக்கிறது.

ஜவுளி, பொற்கொல்லர், முடிதிருத்தும் ஆகிய மூன்று துணை தொழில்துறைகள் அந்த பாதிப்பை எதிர்நோக்குமென மைக்கியின் தலைவர் என். கோபாலகிருஷ்ணன் தெரிவித்தார்.

அந்த 3 துறைகளிலும், 2009-ஆம் ஆண்டு தொடங்கியே அந்நிய நாட்டுத் தொழிலாளர்களை வேலைக்கமர்த்தும் நடைமுறை முடக்கி வைக்கப்பட்டுள்ளது. இந்நிலையில் முதலாளிகள், ஓராண்டு அடிப்படையில் தற்காலிக வேலை பயண பாஸ்- சை புதுப்பிக்க இனியும் அனுமதிக்கப்படாது என மலேசிய குடிநுழைவுத் துறை அறிவித்துள்ளது.

இந்த முடிவினால் இன்னும் 9-இல் இருந்து 10 மாதங்களில் அந்த 3 துறைகளைச் சேர்ந்த ஏறக்குறைய 10,000 வர்த்தகங்கள் மூடப்படும் அபாயம் ஏற்படுமென கோபாகிருஷ்ணன் கூறினார்.

கடந்த காலத்தில் இருந்தே, இந்தியர் பாரம்பரிய வர்த்தகங்களுடன் தொடர்புடைய துணை துறைகளில் வெளிநாட்டவர்களை வேலைக்கமர்த்தும் முடக்கத்தை அகற்றுமாறு மைக்கி அரசாங்கத்தை வலியுறுத்தி வருகிறது.

மேலும், குறிப்பிட்ட இந்த 3 துறைகளில் உள்நாட்டவர்கள் வேலை செய்ய ஆர்வம் கொண்டிருக்கவில்லை. அல்லது அதற்கான வேலைத்திறனையும் கொண்டிருக்கவில்லை.

அதையடுத்து இவ்விவகாரத்திற்கு தீர்வு காண பிரதமர் தலையிடுமாறும் கோபாலகிருஷ்ணன் கேட்டுக் கொண்டார்.

 Tags
appealed to the PM

foreign workers

in certain fields

The Indian Chamber of Commerce

to intervene


பப்புவா நியூகினியில்  ஆஸ்திரேலியா  பல்கலைக்கழக  பேராசிரியர்  கடத்தப்பட்டார்

சிட்னி, பிப் 20 – பப்புவா நியூகினியில் ஆஸ்திரலிய பல்கலைக்கழக பேராசிரியர் ஒருவர் கடத்தப்பட்டதை பப்புவா நியூகினியின் பிரதமர் உறுதிப்படுத்தினார். ஆஸ்திரேலியா பல்கலைக்கழகத்தில் தொல்பொருள் ஆராய்ச்சியாளராக பணியாற்றிவரும் அந் பேராசிரியர் பப்புவா நியூகினி மாணவர்களுடன்அந்நாட்டிற்கு ஆய்வு பயணத்தை மேற்கொண்டிருந்தபோது கடத்தப்பட்டார்.

அவரது விடுதலைக்காக சமரச பேச்சுக்களை நடத்திவரும் தூதரகங்களுடன் அரசாங்கம் இணைந்து பணியாற்றி வருவதாக பப்புவா நியூகினி பிரதமர் James Marape தெரிவித்திருக்கிறார். அதோடு எந்தவொரு நெருக்கடி ஏற்பட்டாலும் அதனை சமாளிப்பதற்கு போலீஸ் மற்றும் ராணுவமும் தயார் நிலையில் வைக்கப்பட்டுள்ளதாகவும் அவர் கூறினார். பிணையாளியை விடுவிப்பதற்கு கடத்தல்காரர்கள் பணம் கோரிவருவதாகவும் தகவல்கள் வெளியாகியுள்ளன.

 Tags
Australian

highlands

Papua New Guinea

Prime Minister

taken hostage

university professor


5  ஆண்டுகளில் 3,400 ஒப்பந்த கால  மருத்துவர்கள்  விலகியுள்ளனர்

கோலாலம்பூர், பிப் 24 – அதிக சம்பளம் வழங்கப்படுவதால் தனியார் துறை மற்றும் இதர நிறுவனங்களில் இணைவதற்காக கடந்த 5ஆண்டுகளில் 3,400 ஒப்பந்தகால மருத்துவர்கள் விலகியிருப்பதாக சுகாதார அமைச்சர் Dr Zaliha Mustafa தெரிவித்திருக்கிறார். 2017 ஆம் ஆண்டிலிருந்து 2022 ஆம் ஆண்டு காலக் கட்டத்தில் அந்த ஒப்பந்த மருத்துவர்கள் விலகியிருப்பதாக நாடாளுமன்றத்தில் அரச உரைக்கு நன்றி தெரிவிக்கும் விவாதத்தில் கலந்துகொண்டு உரையாற்றியபோது டாக்டர்

Zaliha இத்தகவலை வெளியிட்டார். பட்ட மேற்படிப்பு மற்றும் வெளிநாடுகளில் மாறிச் செல்வதற்காகவும் ஒப்பந்தகால மருத்துவர்களில் சிலர் விலகியதாகவும் அவர் கூறினார். இன்னும் சில மருத்துவ அதிகாரிகள் தனிப்பட்ட மற்றும் மற்றும் சுகாதார காரணங்களுக்காகவும் விலகியதாகவும் அவர் சுட்டிக்காட்டினார்.

 Tags
5 yrs

Almost 3400

contract doctors

quit in past

Says minister


தப்பியோடிய  இரு கைதிகள் பிடிபட்டனர்

ஜோகூர் பாரு, ஏப் 12 – கோத்தா திங்கி நீதிமன்றத்திலிருந்து Ledang சிறைக்கு கொண்டுச் செல்லப்பட்டபோது நேற்று காலையில் தப்பியோடிய இரண்டு கைதிகள் பிடிபட்டனர். நாட்டிற்குள் சட்டவிரோதமாக நுழைந்தற்காக ஆறு மாதம் சிறைத் தண்டனை விதிக்கப்பட்ட 40 வயதுடைய Riki Rinaldi மற்றும் 36 வயதுடைய Haji Samirudin தப்பியோடியதாக இதற்கு முன் ஜோகூர் கடல் பாதுகாப்பு நிறுவனத்தின் இயக்குனர் Nurul Hizam Zakaria தெரிவித்திருந்தார்.

ரிக்கி ரினால்டியை நேற்றிவுவு 9 மணியளவில் கூலாய் மாவட்ட போலீஸ் தலைமையகத்தைச் சேர்ந்த போலீஸ்காரர்கள் கைது செய்தனர். பொதுமக்கள் கொடுத்த தகவலைத் தொடர்ந்து தப்பிச் சென்ற இடத்திலிருந்து 10 கிலோமீட்டருக்கு அப்பால் மிகவும் சோர்வாக காணப்பட்ட ரிக்கி ரினால்டி கைது செய்யப்பட்டான். தப்பிச் சென்றபோது போலீஸ் வாகனத்திலிருந்து குதித்ததால் அவன் காயம் அடைந்தான். Haji Samiruddin என்ற மற்றொரு கைதி இன்று காலை மணி 10.40 அளவில் செம்பனை தோட்டத்திற்கு அருகே கைது செய்யப்பட்டான். அந்த இருவரும் தற்போது கூலாய் போலீஸ் தலைமையகத்தில் தடுத்து வைக்கப்பட்டுள்ளனர்.

 Tags
prisoners

re-arrested

successfully

Two escaped

were


Dang Wangi போலீஸ் நிலையத்திலிருந்து தப்பியோடிய கைதி ; நான்கு மணி நேரத்தில் மீண்டும் பிடிபட்டான்

கோலாலம்பூர், ஜூலை 12 – நேற்று காலை Dang Wangi போலீஸ் நிலையத்திலிருந்து தப்பியோடிய கைதி ஒருவன், நான்கு மணி நேரத்தில் மீண்டும் பிடிபட்டான்.

அந்த 45 வயது ஆடவன், நேற்று காலை மணி 9.40 வாக்கில், போலீஸ் டிரக் வாகனத்தில் ஏறச் சென்ற போது தப்பியோடியதாக, கோலாலம்பூர் போலீஸ் தலைவர் டத்தோ முஹமட் ஷுஹைலி முஹமட் ஜெய்ன் தெரிவித்தார்.

அபாயகர போதைப் பொருள் குற்றம் தொடர்பான வழக்கு விசாரணைக்காக, ஜாலான் டூத்தா நீதிமன்றத்திற்கு கொப்டு செல்லவிருந்த போது அவன் தப்பியோடியதாக கூறப்படுகிறது.

எனினும், பிற்பகல் மணி 1.50 வாக்கில், அவன் மீண்டும் பிடிபட்டான்.

அதே சமயம், அவனை நீதிமன்றத்திற்கு கொண்டு செல்லும் பணியில் ஈடுபட்டிருந்த ஆறு போலீஸ் அதிகாரிகளுக்கு எதிராகவும் விசாரணை தொடங்கப்பட்டுள்ளது.

கைது தப்பியோடியதற்கு அவர்களின் கவனகுறைவு தான் காரணம் என்பது கண்டுபிடிக்கப்பட்டால் அடுத்த கட்ட நடவடிக்கை குதித்து பரிசீலிக்கப்படும் என முஹமட் ஷுஹைலி சொன்னார்.

 Tags
dari IPD Dang Wangi

diberkas semula selepas 4 jam

Tahanan lari


ரப்பர்  சிறு தோட்டக்காரர்கள், விவசாயிகள், மீனவர்களுக்கு 200 ரிங்கிட்  ராயா உதவித் தொகை

கோலாலம்பூர், மார்ச் 29 – 8 லட்சத்து 50,000 ரப்பர் சிறு தோட்டக்காரர்கள், விவசாயிகள், மீனவர்கள் ஆகியோருக்கு 200 ரிங்கிட் சிறப்பு ராயா உதவித் தொகையை அரசாங்கம் அறிவித்துள்ளது.

2023 வரவு செலவுத் திட்டத்தில் அத்தொழில்துறையைச் சேர்ந்தவர்களுக்கு ஏற்கனவே அறிவிக்கப்பட்ட உதவிகளுடன், கூடுதலாக இந்த உதவித் தொகை வழங்கப்படுவதாக, பிரதமர் டத்தோஶ்ரீ அன்வார் இப்ராஹிம் தெரிவித்தார்.

இவ்வாண்டுக்கான வரவு செலவுத் திட்டத்தில், மீனவர்களுக்கு மாதத்திற்கு 300 ரிங்கிட் உதவித் தொகையையும், ரப்பர் சிறு தோட்டக்காரர்களுக்கு 3 மாதங்களுக்கு 200 ரிங்கிட் உதவித் தொகையையும் அரசாங்கம் அறிவித்திருந்தது.

அதோடு, மழைக் காலத்துக்கான உதவித் தொகையும் 600 ரிங்கிட்டிலிருந்து 800 ரிங்கிட்டாக அதிகரிக்கப்பட்டது.

எனினும், இத்துறையைச் சேர்ந்தவர்களின் பொருளாதார நிலை இன்னும் பாதிக்கப்பட்டிருப்பதால், அவர்களுக்கு பெருநாட்கால உதவியை வழங்க இணங்கியிருப்பதாக பிரதமர் கூறினார்.

 Tags
Aidilfitri Special Financial Assistance

fishermen

rice farmers

RM200 for 850000

small rubber farmers


ஜோகூர் சுல்தானா அமினா மருத்துவமனை தரம் உயர்த்தும் பணி; RM500 மில்லியன் நிதி – அன்வார்

ஜோகூர், செப் 4 – ஜோகூர் சுல்தானா அமினா மருத்துவமனையின் தரம் உயர்த்தும் பணிகளுக்காக 500 மில்லியன் ரிங்கிட் நிதிக்கு ஒப்புதல் வழங்கப்பட்டுள்ளதாக பிரதமர் டத்தோ ஶ்ரீ அன்வார் இப்ராஹிம் தெரிவித்துள்ளார்.

அங்கு நிலவும் கூட்ட நெரிசலை உடனடியாக களைவதற்கு இந்த நிதி அங்கீகரிகப்பட்டுள்ளது.

எதிர்காலத்தில் அதே பகுதியில் இரண்டாவது மருத்துவமனை கட்டும் திட்டம் இருப்பினும் தற்போதைக்கு அம்மருத்துவமனை உடனடி தரம் உயர்த்தும் தேவை உள்ளது.

வாகன நிறுத்திமிடம் வசதி பெரும் சவாலாக உள்ளதால் அங்கு பல மாடிகளைக் கொண்ட வாகன நிறுத்திமிடம் நிர்மாணிப்பதும் அதில் அடங்கும்.

இந்த தரம் உயர்த்தும் வேலைகளை விரைவாக மேற்கொள்ள தாம் பணித்துள்ளதாகவும் அன்வார் கூறினார்.

1206 படுக்ககைகளைக் கொண்ட சுல்தானா அமினா மருத்துவமனை கடந்த ஆறு மாதத்தில் 45,000 நோயாளிகளுக்கு சிகிச்சை அளித்துள்ளது.

நேற்று அந்த மருத்துவமனைக்கு நேரடி வருகை மேற்கொண்டபோது அன்வாருடன் சுகாதார அமைச்சர் Dr Zaliha Mustaffa மற்றும் மந்திரி பெசார் Onn Hafiz Ghazi உடன் சென்றனர்.

 Tags
PM says RM500m approved for Johor's Sultanah Aminal Hospital

upgrades


மங்கையர் போன்று அழகில் ஜொலிக்கும் ஆண்கள்;  கேரளாவில் விசித்திரமான திருவிழா

திருவணந்தபுரம், மார்ச் 29 – கேரளா, கொல்லம் மாவட்டத்தில் , ஆண்கள் மங்கையர் போன்று தங்களை அழகுப் படுத்திக் கொண்டு பங்கேற்கும் விநோதமான சமய நிகழ்ச்சி ஒன்று ஆண்டுதோறும் மிக கோலாகலமாக நடைபெற்று வருகின்றது.

அவ்வகையில் இவ்வாண்டு , கொட்டம்குளக்கரா ஸ்ரீ தேவி கோவிலில் நடைபெற்ற சமய விளக்கு எனும் அந்த திருவிழாவில் பங்கேற்ற ஆண்களின் புகைப்படங்கள் வெளியாகி, பலரது புருவத்தை உயர்த்தி ஆச்சரியப்பட வைத்திருக்கின்றது .

ஏனெனில் அத்திருவிழாவில் கலந்து கொண்டவர்கள் ஆண்களா இல்லை பெண்களா என அடையாளப் படுத்த முடியாத வகையில் , அனைவரும் அத்துனை அழகான தோற்றத்தில் மங்கையர்களாகவே மாறி ஜொலித்தனர்.

முன்னொரு காலத்தில் இந்த கோவில் அமைந்துள்ள பகுதியில் கால்நடை மேய்ச்சலுக்கு சென்ற சிறுவர்கள் ஒரு கல்லில் தேங்காய் உடைத்தபோது அதிலிருந்து குருதி வழிந்ததாகவும் இதனால் பயந்து போன அவர்கள் ஊர் பெரியவர்களிடம் தெரிவித்ததாகவும் நம்பப்படுகிறது. அதனையடுத்து சோதிடர் ஒருவரிடம் பரிகாரம் கேட்க, அவர் அந்த கல்லில் இருப்பது வனதுர்கா என்று கூறி கோவில் எழுப்பி வழிபட அறிவுறுத்தி உள்ளார்.

அன்று அங்கு எழுப்பப்பட்ட கோவிலில் தான் இன்று இந்த விசித்திர வழிபாடு நடைபெற்று வருகிறது.

ஆரம்பத்தில் பெண்கள் மட்டுமே வழிபட்டு வந்த நிலையில் கோவிலுக்குள் நுழைய ஆண்கள் பெண்வேடமிட்டு சென்றதால், காலப்போக்கில் அந்த வழக்கமே நிலைத்துவிட்டதாக கூறப்படுகிறது.

அதுவும், தற்போது , இந்த திருவிழாவில் ஒவ்வோராண்டும் அதிகமான ஆண்கள் , மெனக்கெட்டு தங்களது அழகை மெருக்கூட்டிக் கொண்டு உற்சாகத்துடன் பங்கேற்று வருவதைக் காண முடிகிறது.

 Tags
as women for

Kerala's Chamayamvilakku festival

Men dress up

unique ritual


‘விமான வீட்டை’ கட்டி பறக்கும் ஆசையை நிறைவேற்றியிருக்கும் கம்போடிய ஆடவர்

சீம் ரீப், பிப் 7 –விமானத்தில் பறக்கும் நீண்ட நாள் கனவைக் கொண்டிருக்கும் கம்போடிய ஆடவர் ஒருவர், விமானத்தையே தனது வீடாக்கிக் கொண்டிருக்கிறார்.

விமானம் போன்ற அந்த விமானம் மாதிரி இயந்திரம், இறக்கைகள் , வால் போன்ற பகுதிகளைக் கொண்டிருக்கிறது.

இரு படுக்கையறைகளையும் , ஒரு குளியல் அறையையும் கொண்டிருக்கும் அந்த விமான வீட்டைக் கட்டுவதற்கு, 30 ஆண்டுகளுக்கும் மேலாக சேமித்து வைத்த 20,000 டாலர் பணத்தை இதுவரை செலவிட்டிருக்கிறார் கிராச் போவ் ( Chrach Pov ) என்பவர்.

சுற்று வட்டார மக்களின் பேசுபொருளாகியிருக்கும் தனது வீட்டை சுற்றுப் பயணிகளும் சுற்றிப் பார்ப்பதற்கு ஏதுவாக, வீட்டுக்கு அருகில் , காஃபி கடையை அமைக்கவும் 43 வயது கிராச் திட்டமிட்டிருக்கிறார்.

 Tags
'airplane house'

Cambodian man builds

Inspired by dream

of flying


‘டிக் டொக் ஷாப்’ ; தடை செய்ய அரசாங்கம் இன்னும் உத்தேசிக்கவில்லை

ஷா ஆலாம், அக்டோபர் 13 – இந்தோனேசியாவை போல, டிக் டொக் சமூக ஊடகத்தில், மின்னியல் பரிவர்த்தனை நடவடிக்கைகளைத் தடை செய்வது குறித்து, அரசாங்கம் இன்னும் முடிவுச் செய்யவில்லை.

மாறாக, அவ்விவகாரம் குறித்து இறுதி முடிவு எடுப்பதற்கு முன், ஆழமான ஆய்வுகள் மேற்கொள்ளப்படுமென, தொடர்பு – இலக்கவியல் அமைச்சர் பாமி பட்சேல் தெரிவித்தார்.

குறிப்பாக, விலை நிர்ணயம், பாதுகாப்பு, தரவு பகிர்வு உட்பட மேலும் சில சிக்கல்கள் தொடர்பான சூழ்நிலைகளை முழுமையாக புரிந்து கொள்ள, டிக் டொக் தளத்திடமிருந்து சில தகவல்கள் கோரப்பட்டுள்ளதாக, அமைச்சர் சொன்னார்.

சம்பந்தப்பட்ட விவரங்களை டிக் டொக் வழங்கியவுடன், இறுதி முடிவு எடுப்பதற்கு முன், துல்லியமாக ஆராயப்படும்.

அதே சமயம், டிக் டொக்கின் செயல்பாடுகள், மலேசிய சட்ட திட்டங்களுக்கு உட்பட்டு இன்னும் திருப்தியளிக்கும் வகையில் இல்லை. எனவே, அது குறித்தும் டிக் டொக்கிடம் தெரிவிக்கப்பட்டுள்ளதாக அமைச்சர் சொன்னார்.

இந்தோனேசிய அரசாங்கத்தை போல, டிக் டொக் ஷாப்புக்குத் தடை விதிக்க அரசாங்க உத்தேசித்துள்ளதா? என வினவப்பட்ட போது பாமி அவ்வாறு பதிலளித்தார்.

 Tags
belum

haram

Kerajaan

putuskan

TikTok Shop


கோலாலம்பூர், புத்ராஜெயாவில் அதிகமானோர்  மன இறுக்கத்தால் பாதிக்கப்பட்டுள்ளனர்

கோலாலம்பூர், மார்ச் 8 – வாழ்க்கை செலவீன உயர்வு உட்பட பல்வேறு காரணங்களால், மனஇறுக்கத்தால் அதிகமானோர் பாதிக்கப்பட்டிருக்கும் மாநிலமாக கூட்டரசு பிரதேசம் விளங்குகிறது.

2022 – இல் மேற்கொள்ளப்பட்ட கணக்கெடுப்பில், பெற்றோர் கொடுக்கும் மன அழுத்தத்தாலும், நண்பர்களுடனான உறவில் ஏற்பட்ட பிரச்சனையாலும், மன இறுக்கத்தால் பாதிக்கப்பட்டிருப்பதாக , மக்கள் காரணங்களாக முன் வைத்திருப்பதாக சுகாதார அமைச்சர் Dr. Zaliha Mustafa தெரிவித்தார்.

அத்துடன் கூட்டரசு பிரதேசத்தில் அதிகமானோர் குறைந்த வருவாய் பெறும் B40 பிரிவைச் சேர்ந்தவர்களாகவும், அதிகமான நகர்புற ஏழைகளும் அப்பகுதியில் வசிப்பதாகவும் அமைச்சர் கூறினார்.

 Tags
highest rates

of depression

Putrajaya have the

Residents of KL


துப்பாக்கிகள், வெடி மருந்து &  ஆயும் தயாரிக்கும் உபகரணங்கள் பறிமுதல்; 3 பேர் கைது

குவாலா பிலா, ஜூன் 28 – குவாலா பிலாவில் , காலை 6:30 மணியளவில் சுமார் 3 இடங்களில் போலீஸ் நடத்திய அதிரடி சோதனையில் துப்பாக்கிகள், வெடிமருந்துகள், வெடிகுண்டுகள் மற்றும் ஆயுதங்கள் தயாரிக்கும் உபகரணங்களை வைத்திருந்த குற்றத்திற்காக மூவர் கைது செய்யப்பட்டுள்ளனர்.

கைது செய்யப்பட்ட ஒருவருக்கு 30 வயது , மற்ற இருவருக்கு வயது நாற்பதாகும்.

சட்டவிரோதமாக பதுக்கி வைக்கப்பட்டிருந்த பல்வேறு துப்பாக்கிகள், ரைபிள்கள் தயாரிப்பதற்கான உபகரணங்கள் மற்றும் உயிருள்ள வெடிமருந்துகள் போன்ற ஆபத்தான ஆயுதங்களை போலீஸ் பறிமுதல் செய்திருக்கிறது.

கைது செய்யப்பட்ட அனைவரும் 4 நாட்களுக்கு தடுப்பு காவலில் வைக்கப்பட்டுள்ளனர்.

 Tags
dan bom

peluru

Simpan senapang

tiga lelaki ditahan


ஆஸ்திரேலியாவில் 662 கிலோ மெத்தம் பெத்தமின் போதைப் பொருள் பறிமுதல் ; மலேசியர் உட்பட நால்வர் கைது

சிட்னி, அக் 12 – டாய்லட் பேப்பர் ரோல்களில் 662 கிலோ மெத்தாபெத்தமின் போதைப் பொருள் மறைத்துவைக்கப்பட்டதை தொடர்ந்து மலேசியர் உட்பட நால்வரை ஆஸ்திரேலிய அதிகாரிகள் கைது செய்தனர். அக்டோபர் 4ஆம் தேதியன்று மலேசியாவிலிருந்து மெல்பர்ன் சென்றடைந்த சரக்குக் கப்பலில் அந்த போதைப் பொருள் பறிமுதல் செய்யப்பட்டதாக ஆஸ்திரேலிய எல்லைப் படை அதிகாரிகள் தெரிவித்தனர். 622 பச்சை மற்றும் தங்க தேயிலை பொட்டலங்களை கண்டுப்பிடித்தனர். அவை ஒவ்வொன்றும் 1 கிலோவை கொண்டிருந்தன. அவை கழிப்பறை காகிதத்தில் மேலும் மறைத்து வைக்கப்பட்டிருந்தன.

கைப்பற்றப்பட்ட போதைப்பொருட்களின் மதிப்பு கிட்டத்தட்ட 560 மில்லியன் ஆஸ்திரேலிய டாலராகும். 33 வயதான சீன பிரஜைகள் இருவர், 34 வயதான மலேசியர் மற்றும் 32 வயதான ஹாங்காங் பிரஜை ஆகியோரும் நேற்று இரவு கைது செய்யப்பட்டனர். ஆஸ்திரேலியாவை விட்டு வெளியேறுவதற்காக தனித்தனியாக விமானத்தில் ஏற முயன்ற இருவர் கைது செய்யப்பட்டனர். எல்லையில் கட்டுப்படுத்தப்பட்ட போதைப்பொருளை வணிக ரீதியில் வைத்திருக்க முயன்றதாக அந்த நால்வர் மீதும் குற்றஞ்சாட்டப்பட்டது.

 Tags
as meth

Big drug bust

found under

toilet rolls


மூச்சி திணறி இறந்த 6 மாத குழந்தை.

ஜோகூர் பாரு , ஜூலை 28 – ஜோகூர் பாரு, பெர்மாஸ் ஜெயா எனும் இடத்திற்கு அருகே உள்ள குழந்தை பராமரிப்பாளர் இல்லத்திற்கு காலை 7:30 மணியளவில் அனுப்பப்பட்ட 6 மாத குழந்தை உயிரிழந்ததாக தெரிய வந்துள்ளது.

பாதிக்கப்பட்ட குழந்தையின் தாயான , 32 வயது பாட்ரிசியா லாவ் ஹுய் லிங் (Patricia Lau Hui Ling) சிங்கப்பூருக்கு வேலைக்கு செல்லும் போது அவரது குழந்தையை பராமரிப்பாளர் இல்லத்தில் விட்டு சென்றதாக தெரிவித்துள்ளார். அதனை தொடர்ந்து சுமார் நண்பகல் 12;58 மணியளவில் அவரது குழந்தை மூச்சு திணறலினால் அவஸ்தைப்படுவதாக குழந்தை பராமரிப்பாளரிடம் இருந்து அழைப்பு வந்துள்ளது.

அதன் பிறகு தனது கணவருக்கு தகவல் அளித்ததை அடுத்து அவர் அங்கு விரைந்த போது அவர்களது குழந்தை மயக்கமான நிலையில் கார் பானெட்டின் மேல் வைக்கப்பட்டிருந்ததாக சம்பந்தப்பட்ட நபரின் கணவர் தெரிவித்துள்ளார் .பின்னர் அவர்களது குழந்தையை தனியார் மருத்துவமனையில் அனுமதித்த போது அக்குழந்தை இறந்து விட்டதாக மருத்துவர்கள் தெரிவித்துள்ளனர்.

மேலும் பாதிக்கப்பட்ட குழந்தையின் பிரேத பரிசோதனை முடிவுகளுக்காக காத்திருப்பதாக போலீஸ் தெரிவித்துள்ளது.

 Tags
Bayi 6 bulan

disyaki mati dalam jagaan pengasuh


மக்கள் தொகையில் இந்தியா முதலிடம்; சீனாவில் மக்கள் தொகையை அதிகரிக்க அதிரடி சலுகைகள்

பெய்ஜிங், மே 2 – தற்போது மக்கள் தொகையில் சீனாவை மிஞ்சி இந்தியா முதலிடத்தைப் பெற்றுள்ளது சீனாவுக்குப் பெரும் கவலையையும் கலக்கத்தையும் ஏற்படுத்தியுள்ளது. குறைந்துவரும் மக்கள் தொகை விவகாரத்தைக் கையாள சீன அரசாங்கம் அந்நாட்டு பெண்களுக்காக பல்வேறு ஊக்குவிப்பு நடவடிக்கைகளை அதிரடியாக அறிவித்துள்ளது.

அவற்றில் திருமண பந்தத்தில் இணைய விரும்பாத பெண்களும் வாடகை தாய்கள் மூலம் குழந்தை பெற்றுக்கொள்வதற்கு அனுமதி வழங்கப்பட்டுள்ளது.

செயற்கை கரு வசதியுடன் அவர்கள் குழந்தை பெற்றுக்கொள்வதற்கு ஊதியத்துடன் மகப்பேறு விடுமுறை வழங்கப்படும் என்றும் சீன அரசாங்கம் அறிவித்துள்ளது. கூடுதல் பிள்ளைகளை பெற்றுக்கொள்வோருக்கு வரிச் சலுகை, நீண்ட நாள் பிரசவ விடுமுறை, வீடுகளுக்கான உதவி நிதி ஆகியவற்றையும் வழங்குவதற்கு சீன அரசாங்கம் முன்வந்துள்ளது.

 Tags
China's

its falling

plan

population

to boost

What is


371 நாட்கள் மிக நீண்ட விண்வெளி பயணம்; அமெரிக்காவின் சாதனையை முறியடித்தது நாசா

கஜகஸ்தான், செப்டம்பர் 28 – 371 நாட்கள் மிக நீண்ட காலம் விண்வெளியில் தங்கி ஆய்வு பணிகளை மேற்கொண்ட நாசா விண்வெளி வீரர் பிராங்ப் ரூபியோவும் (Frank Rubio), அவரது குழுவினரும் பத்திரமாக பூமிக்கு திரும்பியுள்ளனர்.

2022-ஆம் ஆண்டு, செப்டம்பர் 21-ஆம் தேதி தொடங்கிய அவர்களின் அந்த வரலாற்றுப்பூர்வ பயணம், இதுவரை நாசா மேற்கொண்ட மிக நீண்ட ஒற்றை விண்வெளி பயணமாக கருதப்படுகிறது.

கஜகஸ்தான் நேரப்படி, அதிகாலை மணி 3.54 வாக்கில், அனைத்துலக விண்வெளி நிலையத்திலிருந்து புறப்பட்ட அவர்கள், காலை மணி 7.17 வாக்கில், டிஜெஸ்கஸ்கான் நகரின், தொலைத்தூரப் பகுதியில் தரையிறங்கியதாக கூறப்படுகிறது.

அந்த பயணத்தின் போது, ரூபியோ மொத்தம் ஐயாயிரத்து 936 முறை சுற்றுப்பாதைகளை வலம் வந்து, 15 கோடியே 70 லட்சம் மைல்களுக்கு மேல் பயணம் செய்ததாக கூறப்படுகிறது.

ரூபியோவின் அந்த பயணம், விண்வெளி பயணங்களில் பதிவுச் செய்யப்பட்டிருக்கும் மேலும் ஒரு மைல்கள் எனவும், எதிர்காலத்தில், சந்திரன் மற்றும் செவ்வாய் கிரகத்திற்கு மேற்கொள்ளப்படவிருக்கும் நீண்டகால விண்வெளி பயணங்களுக்கான நுண்ணறிவை வழங்கும் எனவும் கூறப்படுகிறது.

 Tags
Nasa astronaut breaks US record

with 371-day space mission


Kuala langat  செலத்தானில்  பாதுகாக்கப்பட்ட  வனப்பகுதியில்  ஏற்பட்ட தீ  அணைக்கப்பட்டது

ஷா அலாம், மே 31 – Kula Langat Selatanனில் பாதுகாக்கப்பட்ட 1.6 ஹெக்டர் வனப் பகுதியில் திங்கட்கிழமை முதல் எரிந்துகொண்டிருந்த காட்டுத் தீ முழுமையாக அணைக்கப்பட்டதாக சிலாங்கூர் தீயணைப்பு மற்றும் மீட்புத்துறையின் துணை இயக்குனர் Hafisham Mohd Noor தெரிவித்தார். திங்கக்கிழமை மாலை மணி 6,32 அளவில் அந்த வனப் பகுதியில் காட்டுத் தீ பரவியது குறித்து தகவல்கிடைத்தவுடன் உடனடியாக 25 தீயணைப்பு வீரர்கள் அங்கு அனுப்பிவைக்கப்பட்டனர். அதோடு அவர்களுக்கு உதவுவதற்காக கோலாலங்காட் மாவட்ட அலுவலகம் ,சிலாங்கூர் காட்டுவளத்துறை , மலேசிய சிவில் தற்காப்பு துறை மற்றும் போலீஸ் துறை உட்பட இதர நிறுவனங்களை சேர்ந்த 33 அதிகாரிகளும் அங்கு அனுப்பிவைக்கப்பட்டனர். நேற்று மாலை மணி 6.30 மணியளவில் அந்த காட்டுத் தீ முழுமையாக அணைக்கப்பட்டு விட்டாலும் நிலைமையை தொடர்ந்து கண்காணிப்பதற்காக அங்கு தீயணைப்பு வீரர்கள் நிறுத்தப்பட்டிருப்பதாக Hafisham தெரிவித்தார்.

 Tags
extinguished

forest reserve

Kuala Langat selatan


கிளந்தான்  சட்டமன்றம்    ஜூன் 22இல்  கலைக்கப்படும்

கோலாலம்பூர், ஜூன் 14 – கிளந்தான் சட்டமன்றம் ஜூன் 22 ஆம்தேதி கலைக்கப்படவிருப்பதாக மந்திரிபெசார் Ahmad Yakob தெரிவித்திக்கிறார். சட்டமன்றத்தை கலைக்கும் தேதிக்கு மேன்மை தங்கிய கிளந்தான் சுல்தான் முகமட் V இனக்கம் தெரிவித்துள்ளார். சட்டமன்றம் கலைக்கப்பட்ட 60 நாட்களுக்குள் மாநில தேர்தல் நடத்தப்பட வேண்டும். 2018 ஆம் ஆண்டு நடைபெற்ற கிளந்தான் சட்டமன்ற தேர்தலில் மொத்தம் உள்ள 45 தொகுதிகளில் பாஸ் கட்சி 36 இடங்களை வென்றது. அவற்றில் தேசிய முன்னணி எட்டு இடங்களையும் பெர்சத்து ஒரு இடத்தையும் வென்றன. கடந்த பொதுத் தேர்தலில் கிளந்தானில் பக்காத்தான் ஹராப்பான் ஒருதொகுதியைக்கூட வெற்றி பெறவில்லை. தொகுதி பங்கீடு முழுமையடைந்துவிட்டதாகவும் அடுத்து வேட்பாளர்களை தேர்வு செய்வதில் கவனம் செலுத்தப்படும் என Ahmad Yakob தெரிவித்தார்.

 Tags
assemnle on june 22

KELANTAN

state

to disolve


இட்ரிஸ் ஹருன்  மேலும் 6 மாதங்களுக்கு  சட்டத்துறை  தலைவராக நியமனம்

கோலாலம்பூர். மார்ச் 3- டான்ஸ்ரீ Idrus Harun மேலும் ஆறு மாதங்களுக்கு சட்டத்துறை தலைவராக மீண்டும் நியமிக்கப்பட்டுள்ளார். மார்ச் 6ஆம் தேதியிலிருந்து அவரது இந்த நியமனம் அமலுக்கு வருவதாக அரசாங்க தலைமைச் செயலாளர் டான்ஸ்ரீ Mohd Zuki Ali வெளியிட்ட அறிக்கையில் தெரிவித்திருக்கிறார். கூட்டரசு அரசியலமைப்பு சட்டத்தின் 145 பிரிவின் 1 ஆவது விதியின் கீழ் இட்ருஸ் நியமனத்திற்கு மாட்சிமை தங்கிய பேரரசர் அனுமதி வழங்கியுள்ளார் என

Muhd Zuki விவரித்தார்.

 Tags
as Attorney General

for six more months

Idrus Harun

to remain


கடந்தாண்டு மலேசிய விமான நிலையங்களுக்கு ஐந்து கோடியே 20 லட்சம் பயணிகள் வருகை

கோலாலம்பூர், ஜன 27 –
கடந்தாண்டு நெடுகிலும், நாட்டிலுள்ள விமான நிலையங்களுக்கு ஐந்து கோடியே 20 லட்சம் பயணிகள் வருகை புரிந்தனர். 2021-ஆம் ஆண்டு பதிவுச் செய்யப்பட்ட ஒரு கோடியே 72 ஆயிரம் பயணிகளை காட்டிலும் அது அதிகமாகும்.

குறிப்பாக, உள்நாட்டில் பயணம் செய்த பயணிகளின் எண்ணிக்கை மூன்று கோடியே 20 லட்சமாக பதிவான வேளை; 2019-ஆம் ஆண்டு பதிவான எண்ணிக்கையில் அது 69.6 விழுக்காடாகும். அதே சமயம், ஒரு கோடியே 65 லட்சம் அந்நிய நாட்டவர்கள் பயணம் செய்துள்ளனர்.

மலேசியாவிலிருந்து அதிகமானோர் தாய்லாந்து, இந்தோனேசியா, பிப்பீன்ஸ், தென் கொரியா, வியட்நாம், இந்தியா ஆகிய நாடுகளுக்கு பயணம் மேற்கொண்டதும் குறிப்பிடத்தக்கது.

நடமாட்ட கட்டுப்பாட்டு உத்தரவு அகற்றப்பட்டது, புதிய நாடுகள் அல்லது நகரங்களுக்கு விமான சேவைகள் மேற்கொள்ளப்பட்டது, புதிய சேவைகள் அறிமுகம் கண்டது ஆகியவை பயணிகள் எண்ணிக்கை உயர்வுக்கு காரணமாக கருதப்படுகின்றன.

 Tags
MAHB

Malaysia airports

passengers traffic in 2022

record 52.7 mln


துருக்கியில்   மலேசிய  கள மருத்துவமனை  செவ்வாய் முதல் செயல்படும்

கோலாலம்பூர், பிப் 1 2- மலேசிய ராணுவ படையின் கள மருத்துவமனை எதிர்வரும் செய்வாய்க்கிழமை முதல் Turkiye யேவில் Adiyaman , Celikhan னில் செயல்படும் என எதிர்பார்க்கப்படுகிறது. அந்நாட்டில் நில நடுக்கத்தினால் பாதிக்கப்பட்ட மக்களுக்கு வெளிநோயளி சிகிச்சை பிரிவாக மலேசியாவின் கள மருத்துவமனை சேவையை வழங்கும். Gaziengtep பிலிருந்து 152 கிலோமீட்டர் தொலைவில் நில நடுக்கத்தினால் மிகவும் மோசமாக பாதிக்கப்பட்ட இடத்தில் அமைக்கப்பட்டுள்ள அந்த மருத்துவமனை புதன்கிழமை முதல் இரண்டாவது கட்ட நடவடிக்கையாக அறுவை சிகிச்சைகளையும் மேற்கொள்ளும் என மலேசிய ஆயுதப் படைகளின் தளபதி

Leftenan General Datuk Noor Mohamad Akmar தெரிவித்திருக்கிறார். பல்வேறு மருத்துவ துறைகளைச் சேர்ந்த 30 க்கும் மேற்பட்ட மருத்துவ நிபுணர்களும் மலேசிய ராணுவ படையின் மருத்துவ குழுவில் இடம்பெற்றுள்ளனர்.

 Tags
expected to

in Turkiye is

Malaysian Field Hospital

open on Tuesday


‘நீங்கள் வெறும் லான்ஸ் கேபரல் மட்டும்தான். அதுபோல நடந்து கொள்ளுங்கள்’ ; அவமதிக்கும் மூத்த பெண் போலீஸ் அதிகாரியின் காணொளி வைரல்

“நீங்கள் வெறும் லான்ஸ் கேபரல் மட்டுமே, உங்களுக்கு தகுதி இல்லை. நீங்கள் தான் முதலில் வேலைக்கு சேர்ந்தீர்கள், ஆனால் இன்னமும் கீழ் பதவிவிலேயே தான் இருக்குறீர்கள்” என மூத்த போலீஸ் அதிகாரி என நம்பப்படும் பெண் ஒருவர், சக அதிகாரி ஒருவரை அவமதித்து கடுமையாக ஏசும் இரு காணொளிகள் வைரலாகியுள்ளன.

24 மற்றும் 10 வினாடிகளை கொண்ட அந்த காணொளிகள் நேற்று தொடங்கி சமூக ஊடகங்களில் பரவலாக பகிரப்பட்ட வரும் வேளை ; அதனை விமர்சித்து இணையதளவாசிகள் எதிர்மறையான கருத்துகளை பதிவிட்டு வருகின்றனர்.

உள்நாட்டு பெண் ஒருவர், லான்ஸ் கேபரல் பதவி வகிக்கும் சக அதிகாரியை திட்டி தீர்கும் நிலையில், மற்றொருவர் நிலையை அமைதிப்படுத்த முயலும் காட்சிகள் அந்த காணொளிகளில் இடம் பெற்றுள்ளன.

“என்னை விட பதவி குறைவான நீங்கள், மாவட்ட போலீஸ் தலைவரை போல போசுகிறீர்கள். நீங்கள் வெறும் லான்ஸ் கேபரல் தான் நினைவில் கொள்ளுங்கள்” என பொதுமக்கள் முன்னிலையில், அப்பெண் விடாமல் ஏசுகிறார்.

சிலாங்கூர், தாமான் ஸ்ரீ கோம்பாக்கிலுள்ள, மேடான் செலேராவில், இரு போலீஸ் அதிகாரிகள் ரோந்து பணியில் ஈடுபட்டிருந்த போது, அச்சம்பவம் நிகழ்ந்ததாக நம்பப்படுகிறது.

 Tags
lans koperal

Problem

women voices


கடந்த ஒன்பது மாதங்களில், ஏழ்மை நிலையிலிருந்து 15 ஆயிரத்துக்கும் அதிகமான குடும்பங்கள் விடுபட்டுள்ளன

கோலாலம்பூர், அக்டோபர் 19 – நாட்டில், இவ்வாண்டு ஜனவரியில், வறுமைக் கோட்டின் கீழ் உள்ள குடும்பங்களின் எண்ணிக்கை ஒரு லட்சத்து 26 ஆயிரத்து 556-ஆக பதிவான வேளை ; கடந்த மாதம் அது ஒரு லட்சத்து பத்தாயிரத்து 663-ஆக குறைந்துள்ளது.

கடந்த ஒன்பது மாதங்களில், ஏழ்மை நிலையிலிருந்து 15 ஆயிரத்துக்கும் அதிகமான குடும்பங்கள் விடுபட்டுள்ளதை, அது காட்டுவதாக, பொருளாதார துணையமைச்சர் டத்தோ ஹனிபா ஹஜார் தாயிம், மக்களவையில் இன்று தெரிவித்தார்.

அரசாங்கம் செயல்படுத்திய வறுமை ஒழிப்பு திட்டங்கள் வாயிலாக அது சாத்தியமானது, இ-காசே தரவுகள் வழி தெரிய வந்துள்ளதையும், துணையமைச்சர் சுட்டிக் காட்டினார்.

அதோடு, அரசாங்கத்தின் அந்த வறுமை ஒழிப்பு திட்டத்தின் வாயிலாக, நாட்டில் வேலை இல்லா திண்டாட்டத்தையும் கட்டுப்படுத்த முடிந்துள்ளது.

கடந்தாண்டு இதே காலகட்டத்தில், 3.9 விழுக்காடாக பதிவான வேலை இல்லா திண்டாட்டம் இவ்வாண்டு 3.4-ஆக குறைந்ததுள்ளது அதற்கு தக்க சான்றாகும்.

இந்நிலை தொடர்ந்தால், பிரதமர் உத்தரவாதம் அளித்திருந்ததை போல, நாட்டில் கூடிய விரைவில், வறுமை பிரச்சனைக்கு முற்றுப்புள்ளி வைக்க முடியுமென ஹனிபா நம்பிக்கை தெரிவித்தார்.

 Tags
in hardcore poor households

in nine months

Malaysia sees

Over 15000

reduced

significant drop


பெர்னாமாவின் புதிய தலைமை செயல் அதிகாரியாக ஜமாலுடின் முகமட் நியமனம்

கோலாலம்பூர், அக் 19 – மலேசியாவின் தேசிய செய்தி நிறுவனமான பெர்னமாவின் தலைமை ஆசிரியர் ஜமாலுடீன் முஹம்மட் இன்று அக்டோபர் 19ஆம் தேதி முதல் அந்த நிறுவனத்தின் புதிய தலைமை செயல் அதிகாரியாக நியமிக்கப்பட்டுள்ளார். இந்த நியமனத்தை பெர்னாமாவின் தலைவர் டத்தோஸ்ரீ வோங் சுன் வாய் வெளியிட்ட அறிக்கையில் அறித்துள்ளார். புதன்கிழமை நடைபெற்ற பெர்னாமாவின் வாரிய இயக்குனர்களின் கூட்டத்தில் இந்த முடிவு எடுக்கப்பட்டதாக வோங் தெரிவித்தார். பரவலான ஆற்றல் மற்றும் அனுபவத்தினால் ஊடக தொழில்துறையில் நடப்பு சவால்களை எதிர்நோக்கி பெர்மானவுக்கு தலைமையேற்கும் தகுதியை ஜமாலுடீன் கொண்டிருப்பதாக வோங் அவர் தெரிவித்தார்.

கடந்த ஆண்டு ஜூலை மாதம் முதல் இந்த பொறுப்பை வகித்துவந்த ரோஸ்லான் ஹசிமிற்கு பதில் 59 வயதுடைய ஜமாலுடீன் தலைமை செயல் அதிகாரியாக நியமிக்கப்பட்டுள்ளார். மாரா தொழிற்நுட்ப பல்கலைக்கழகத்தின் பொது தொடர்புத்துறை பட்டதாரியான ஜமாலுடீன் கடந்த 38 ஆண்டு காலமாக பெர்னாமாவில் பல்வேறு நிலைகளில் பணியாற்றி இவ்வாண்டு ஜூன் மாதம் பெர்னாமா ஆசிரியராக நியமிக்கப்பட்டார்.

 Tags
appoints Jamaluddin Muhammad

as new CEO

Bernama

effective Oct 19


போலீஸ்  அதிகாரிகள் போல் நடித்த மூவர் கைது

சுபாங் ஜெயா, ஜன 18 – போலீஸ் அதிகாரிகளைப் போன்று நடித்த 3 ஆடவர்களைப் போலீசார் கைது செய்தனர் . Kesas – Shah Alam நெடுஞ்சாலையில் , சந்தேகிக்கும் வகையில் இருந்த மைவி காரை நிறுத்தி சோதனையிட்டதில் , போலீசார் காருக்குள் கைவிலங்கு, போலீஸ் அட்டை, போலீஸ் சின்னம், போலீஸ் சங்கிலி போன்ற பொருட்களைக் கண்டெடுத்தனர்.

அந்த பொருட்கள் குறித்து வினவியபோது, காரில் இருந்த 3 ஆடவர்களில் ஒருவன், தன்னை போலீஸ் அதிகாரி என அறிமுகப்படுத்திக் கொண்டதாக, சுபாங் ஜெயா மாவட்ட போலீஸ் தலைவர் Wan Azlan Wan Mamat தெரிவித்தார்.

எனினும், தான் போலீஸ் அதிகாரி என உறுதிப்படுத்திக் கொள்ள அதிகார அட்டையை ஆதாரமாகக் காட்டத் தவறியதை அடுத்து, காரில் இருந்த மூவரும் கைது செய்யப்பட்டதாக அவர் கூறினார்.

 Tags
arrested

equipment

police

Three men


பாலர் பள்ளி மாணவியை மானபங்கம் செய்ததாக, பள்ளி வேன் ஓட்டுனருக்கு எதிராக குற்றச்சாட்டு

மூவார், ஆகஸ்ட்டு 16 – ஐந்து வயது சிறுமியை மானபங்கம் செய்ததாக, பள்ளி வேன் ஓட்டுனர் ஒருவருக்கு எதிராக இன்று மூவார் செஷன்ஸ் நீதிமன்றத்தில் குற்றம்சாட்டப்பட்டது.

எனினும், அந்த 51 வயது ஆடவர் தமக்கு எதிரான குற்றச்சாட்டை மறுத்து விசாரணை கோரினார்.

ஐந்து வயது சிறுமியின் உடல் மற்றும் கால்களை தொட்டு தடவியதாக அவ்வாடவர் குற்றச்சாட்டை எதிர்நோக்கியுள்ளார்.

ஆகஸ்ட்டு நான்காம் தேதி, நண்பகல் மணி 12.30-க்கும் ஒன்றுக்கும் இடைப்பட்ட நேரத்தில், அச்சிறுமியை பாலர் பள்ளியிலிருந்து அழைத்து வந்த போது, அந்த ஆடவர் அக்குற்றத்தை புரிந்ததாக நீதிமன்றத்தில் தெரிவிக்கப்பட்டது.

வீடு திரும்பியதும், அவ்வாடவர் தனது இடுப்பையும், காலையும் தொட்டதாக சிறுமி அவரது பாட்டியிடம் கூறியதை தொடர்ந்து போலீஸ் புகார் செய்யப்பட்டது.

சம்பந்தப்பட்ட ஆடவரை பத்தாயிரம் ரிங்கிட் உத்தரவாதத் தொகையிலும், தனிநபர் உத்தரவாததின் பேரிலும் விடுவிக்க நீதிமன்றம் இன்று அனுமதி வழங்கியது.

இவ்வழக்கு விசாரணை செப்டம்பர் 25-ஆம் தேதி செவிமடுக்கப்படும்.

 Tags
budak tadika

didakwa cabul

Pemandu van sekolah


மனைவி கொலை மீனவர்  பாலமுருகன் மீது குற்றச்சாட்டு

கோலாலம்பூர். செப் 14 – தனது மனைவியைத் தாக்கி மரணம் விளைவித்ததற்காக மீனவர் பாலமுருகன் மீது கொலைக் குற்றச்சாட்டு சுமத்தப்பட்டது. 35 வயதுடைய பாலமுருன் தனது மனைவி கோமளத்திற்கு மரணம் விளைவித்தாக குற்றவியல் சட்டத்தின் 302 ஆவது விதியின் கீழ் கொலைக் குற்றச்சாட்டு கொண்டு வரப்பட்டது. மூன்று பிள்ளைகளுக்குத் தந்தையான பாலமுருகன் செப்டம்பர் 2 ஆம் தேதி சிலாங்கூர் , ஜெராம் ஜாலான் பாகான் சுங்கை ஜங்கூட்டிலுள்ள ஒரு வீட்டில் காலை 11 மணிக்கும் மற்றும் மாலை மணி 4.30 மணிக்குமிடையே இக்குற்றத்தைப் புரிந்ததாக கூறப்பட்டது. தடயவியல், ரசாயனம் மற்றும் சவப் பரிசோதனை அறிக்கை போன்ற ஆவணங்களைப் பெற வேண்டியிருப்பதால் வழக்கை எதிர்நோக்குவதற்குப் போதுமான கால அவகாசம் தேவைப்படுவதாக அரசு தரப்பு வழக்கறிஞர் டி.பி.பி அஃபிக் கிவாமுதீன் முஸ்தபா ஷக்ரி தெரிவித்தார். எனினும் இந்த வழக்கைச் சாத்தியமான விரைவில் உயர்நீதிமன்றத்திற்கு மாற்றும்படி பாலமுருகன் சார்பில் ஆஜரான வழக்கறிஞர் வினேஸ் கேட்டுக்கொண்டார்.

 Tags
Fisherman charged

wife’s murder


கர்ப்பம் ஆகும் வரை, சொந்த மகளை கற்பழித்த தந்தை ; குற்றத்தை ஒப்புக் கொண்டான்

தனது சொந்த மகளை, ஏழு மாத கர்ப்பிணியாகும் வரை கற்பழித்ததோடு, உடல் ரீதியாக பலாத்காரம் செய்தததாக, தமக்கு எதிராக சுமத்தப்பட்ட எட்டு குற்றச்சாட்டுகளை, 41 வயது ஆடவன் ஒருவன் இன்று ஜொகூர், மூவார் செஷன்ஸ் நீதிமன்றத்தில் ஒப்புக் கொண்டான்.

2020-ஆண்டு தொடங்கி, அப்பொழுது 15 வயது மட்டுமே ஆன தனது சொந்த மகளை, அவன் கற்பழித்து வந்ததோடு, உடல் ரீதியாகவும் பலாத்காரம் செய்து வந்துள்ளான்.

வீட்டில் யாரும் இல்லாத சமயங்களில், அவன், தனது மகளிடம் காம சேட்டைகளை புரிந்துள்ளான்.

எனினும், அப்பெண்ணின் உடலில் ஏற்பட்ட மாற்றத்தை தொடர்ந்து, பள்ளியில் மேற்கொள்ளப்பட்ட மருத்துவ பரிசோதனையில், அவ்வாடவனின் செயல் அம்பலமானது.

அப்பொழுது தாம் கர்ப்பமாக இருப்பதை உணராத அப்பெண், பின்னர் போலீஸ் புகார் செய்ததை தொடர்ந்து, அவ்வாடவன் கைதானான்.

அவ்வாடவனை இன்று உத்தரவாதத்தின் பேரில் விடுவிக்க நீதிமன்றம் மறுத்துவிட்ட வேளை ; இவ்வழக்கு விசாரணை ஜூலை 16-ஆம் தேதி செவிமடுக்கப்படும்.

 Tags
anak hingga hamil

bapa mengaku bersalah

Rogol


கிரிசில்   இரு ரயில்கள்  மோதிக்கொண்ட விபத்தில்    26 பேர் மரணம்

ஏதென்ஸ் , மார்ச் 1 – Greece சில் இரு ரயில்கள் மோதிக்கொண்ட விபத்தில் 26 பேர் உயரிழந்ததோடு குறைந்தது 85 பேர் காயம் அடைந்தனர். அவர்களில் 25 பேர் கவலைக்கிடமாக இருப்பதாக தீயைணைப்பு அதிகாரிகள் தெரிவித்தனர். அந்த விபத்துக்கான காரணம் குறித்து இன்னும் முழு விவரங்கள் தெரியவில்லை. . ஏதன்ஸிலிருந்து வடகிழக்கு நகரான Thessaloniki னுக்கு பயணச் சேவையில் ஈடுபட்டிருந்த ரயில் Elasona என்ற இடத்தில் சரக்கு ரயிலுடன் மோதியது. அந்த மோதல் மிகவும் வலுவாக இருந்ததால் பயணிகள் ரயிலின் முதல் நான்கு பெட்டிகள் தடம்புரண்டன. மூன்று ரயில் பெட்டிகளில் தீப்பிடித்தாக கூறப்பட்டது. அவற்றில் முதல் இரண்டு ரயில் பெட்டிகள் முழுமையாக சேதம் அடைந்தன. 250 பயணிகள் பாதுகாப்புடன் பஸ்மூலம் Thessaloniki நகருக்கு கொண்டுச் செல்லப்பட்டனர்

 Tags
Death toll climbs

to 26 in Greece

train collision


3 வயது சிறுவன் கொடூரமாக கொலை

லாஹாட் டத்து, மார்ச் 13 – 2 மரங்களுக்கு இடையில் தலை சிக்கிக் கொண்ட நிலையில், கை – கால்களில் வெட்டுக் காயங்களுடன் 3 வயது சிறுவன் கொடூரமான நிலையில் கொல்லப்பட்ட சம்பவம் சபா, லாஹாட் டத்துவில் நிகழ்ந்தது.

அந்த சிறுவனை சம்பவ இடத்தில் அவரது தாயார் கண்டெடுத்ததாக லாஹாட் டத்து போலீஸ் துணைத் தலைவர் Azmir Abdul Razak தெரிவித்தார்.

ரத்த வெள்ளத்தில் அந்த சிறுவன் கண்டெடுக்கப்பட்ட நிலையில், அவனது கைகளில் கயிறு கட்டப்பட்டதற்கான தடயம் இருந்ததாக அவர் கூறினார்.

பொது மக்கள் கொடுத்த தகவலை கொண்டு, இச்சம்பவம் தொடர்பில் போலீசார் 30 வயது மதிக்கத்தக்க ஆடவன் ஒருவனைக் கைது செய்தனர்.

அந்த சிறுவனுடன் கடைசியாக இருந்ததாக நம்பப்படும் அந்த ஆடவன், போதைப் பொருள் உட்கொண்டிருந்ததோடு, மன நலம் பாதிக்கப்பட்டவன் என தெரிய வந்திருப்பதாக Azmir Abdul Razak தெரிவித்தார்

 Tags
A 3-year-old

brutally

child was

Murdered


சட்டவிரோத  சூதாட்டங்களை  முறியடிக்க  தவறினால்   கடும் நடவடிக்கை  புக்கிட் அமான்  எச்சரிக்கை

கோலாலம்பூர், மே 15- சட்டவிரோத சூதாட்டங்களுக்கு எதிராக நடவடிக் எடுக்க தவறும் மாவட்ட போலீஸ் தலைவர்களுக்கு புக்கிட் அமான் குற்றவியல் விசாரணைத்துறை இயக்குனர் Ayob Khan Mydin கடுமையாக எச்சரிக்கை விடுத்துள்ளார். இத்தகைய போலீஸ் தலைவர்கள் எச்சரிக்கையோடு விடப்படாது, மாறாக அவர்களுக்கு எதிராக கடுமையான நடவடிக்கை எடுக்கப்படும் . எனினும் எத்தகைய நடவடிக்கை எடுக்கப்படும் என்பதை Ayob Khan விவரிக்கவில்லை. ஒவ்வொரு மாதமும் போலீஸ் தலைவர்கள் உறுதிப் பத்திரத்தில் கையெழுத்திடுகின்றனர். எனவே அதற்கு மதிப்பு அளிக்க வேண்டும் என அவர் கேட்டுக்கொண்டார். கூட்டரசு போலீஸ் தலைமையகத்தில் கோலாலம்பூரின் புதிய போலீஸ் தலைவராக Shuhaily Zain பதவி ஏற்கும் நிகழ்வை பார்வையிட்ட பின் செய்தியாளர்களிடம் பேசியபோது Ayoub khan இதனைத் தெரிவித்தார்.

 Tags
Act on illegal

Ayob warns

face action?

gambling or

police chiefs


கூடுதல்  மொழியாக  தமிழ்  போதிக்கப்பட வேண்டும்  பிரதமர்  அன்வார்

கோலாலம்பூர், ஜூலை 23 – நாட்டிலுள்ள பள்ளிகளில் கூடுதல் மொழியாக தமிழ் போதிக்கப்பப்பட ஆவனச் செய்ய வேண்டும் என பிரதமர் டத்தோஸ்ரீ அன்வார் இப்ராஹிம் கேட்டுக்கொண்டுள்ளார். தேசியப் பள்ளிகளில் கூடுதலாக தமிழ் மொழியை போதிப்பது குறித்த நிபந்தனைகளை ஆராயும்படியும் கல்வி அமைச்சர் Fadhina sidek கையும் கேட்டுகொள்ளப்போவதாக அன்வார் தெரிவித்தார். நேற்று மலாயா பல்கலைக் கழகத்தில் வேந்தர் துங்கு மண்டபத்தில் 11 ஆவது உலகத் தமிழ் ஆராய்ச்சி மாநாட்டை சுமார் மூவாயிரத்திற்கும் மேற்பட்டோர் முன்னிலையில் அதிகாரப்பூர்வமாக தொடக்கி வைத்து உரையாற்றியபோது டத்தோஸ்ரீ அன்வார் இப்ராஹிம் இதனைத் தெரிவித்தார்.

நாடு முழுவதிலும் உள்ள பள்ளிகளில் தமிழ் மொழியை அறிமுகம் செய்வது குறித்து கல்வி அமைச்சரின் கவனத்திற்கு கொண்டு செல்லவிருப்பதாகவும் அன்வார் கூறினார்.

அதே வேளையில் இடைநிலைப் பள்ளிகளில் 15 மாணவர்கள் இருந்தால் மட்டுமே தமிழ் மொழியை போதிக்க முடியும் என்ற நிபந்தனையை தளர்த்துவதற்கும் முன்வருவதாக பலத்த கைதட்டலுக்கிடையே அன்வார் தெரிவித்தார். இனி 10 மாணவர்கள் இருந்தாலும் கூடுதல் பாடமாக தமிழ் மொழியை போதிப்பதற்கான செயல் நடவடிக்கையை எடுக்கும்படி கல்வி அமைச்சரை கேட்டுக்கொள்ளப் போவதாகவும் அவர் கூறினார்.

கூடுதல் மொழியில் மாணவர்களிடையே ஆளுமை முக்கியம் என்பதை தாம் உணர்வதாகவும் உலகளாவிய நிலையில் கூடுதல் மொழியை தெரிந்துகொள்ளவதற்கும் அதனை போதிப்பதற்கும் ஊக்குவிக்கப்படுவது அவசியம் எனவும் அவர் சுட்டிக்காட்டினார்.

இதனிடையே தமிழ் மொழியில் இருக்கக்கூடிய அற்புதமான படைப்புகளை தேசிய மொழி மற்றும் ஆங்கிலத்தை மொழிபெயர்ப்பதை ஊக்குவிக்கும் நடவடிக்கையாக மலாயா பல்கலைக்கழகத்தின் இந்திய ஆய்வியல் துறைக்கு

20 லட்சம் ரிங்கிட் ஒதுக்கீடையும் அங்கீகரிப்பதாக அன்வார் அறிவித்தார்

 Tags
Anwar wants

as a additional language

Tamil taught


சரவா   துணையமைச்சர்  தாக்கப்பட்டார் நால்வர் கைது

கூச்சிங் ,ஜூன் 5 – கூச்சிங் , Tabuan Jaya விலுள்ள தமது வீட்டிற்கு அருகே சரவா துணையமைச்சர் ஒருவர் தாக்கப்பட்டதன் தொடர்பில் 23 மற்றும் 32 வயதுக்குட்பட்ட நான்கு சந்தேகப் பேர்வழிகள் கைது செய்யப்பட்டனர். அவர்கள் கூச்சிங்கில் வெவ்வேறு இடங்களில் கைது செய்யப்பட்டதாக சரவா போலீஸ் ஆணையர் Azman Ahmad Sapri வெளியிட்ட அறிக்கையில் தெரிவித்தார். அந்த சந்தேகப் பேர்வழிகள் அனைவரும் இதற்கு முன் குற்றச்செயல்கள் பின்னணியை கொண்டுள்ளனர். அதோடு கைது செய்யப்பட்டவர்களில் மூவர் போதைப் பித்தர்கள் என அவர்களது சிறுநீர் பரிசோதனையில் தெரியவந்ததாகவும் Azman Ahmad Sapri கூறினார்.

 Tags
Attack on Sarawak

deputy minister . 4 remanded


நிறுவன விருந்தில் சக பெண் ஊழியரின் காற்சட்டையை  இறக்கி விட்ட  ஆடவர் கைது

ஃபுகுவோகா, பிப் 24 – ஜப்பான், ஃபுகுவோகா-வில் (Fukuoka) , நிறுவன விருந்து நிகழ்ச்சியில், மதுபோதையில் சக பெண் ஊழியரின் காற்சட்டையை கீழே இறக்கி விட்ட , 36 வயது ஆடவர் கைது செய்யப்பட்டு சிறை வைக்கப்பட்டார்.

தட்டை எடுப்பதற்காக எழுந்து நின்ற 27 வயது பெண்ணின் காற்சட்டையை , சம்பந்தப்பட்ட ஆடவர் பின்னால் இருந்து கீழே முட்டி வரை இறக்கியிருக்கின்றார்.

இதைக் கண்டு , அங்கிருந்த இதர ஊழியர்கள் அதை ஒரு வேடிக்கையாக எடுத்துக் கொண்டு பலமாக சிரிக்கத் தொடங்கினர்.

இதனால் அவமானத்துக்கு உள்ளான அந்த பெண் போலீசில் புகார் கொடுத்தார்.

சம்பந்தப்பட்ட ஆடவர் தாம் மதுபோதையில் இருந்ததால், அன்றைய தினம் என்ன நடந்ததே என தனக்கு தெரியவில்லை எனக் கூறியிருந்தாலும், அந்த காரணத்தை ஏற்றுக் கொள்ள போலீசார் தயாராக இல்லை.

கைதான அந்த ஆடவர் ஜாமின் கிடைக்கும் வரையில் தற்போது சிறையில் தள்ளப்பட்டிருக்கிறார்.

 Tags
co-worker’s pants

company party

for allegedly

man arrested

pulling down female


விழாக்காலத்தில்  கோவிட் தொற்றில்  விழிப்பாக  இருப்பீர்   மக்களுக்கு  வலியுறுத்து

கூச்சிங், ஏப் 13- அடுத்த வாரம் நோன்பு பெருநாள் விழாக்காலம் தொடங்குவதால் கோவிட் -19 தொற்று பரவல் விவகாரத்தில் மக்கள் விழிப்பாகவும் கவனமாகவும் இருக்க வேண்டுமென மலேசிய மருத்துவ சங்கத்தின் தலைவர் டாக்டர் Muruga Raj Rajathurai கேட்டுக்கொண்டார். கோவிட் தொற்றிலிருந்து நாடு முழுமையாக விடுபடவில்லை. அதன் தாக்கம் மிதமாக இருந்தாலும் தொற்றின் அறிகுறிகளை தெரிந்துகொள்வதற்கு நீண்ட நாட்கள் மருத்துவமனையில் இருக்க வேண்டியிருக்கும் என்பதை அவர் நினைவுறுத்தினார். கோவிட்டிற்கு பிந்திய காலத்தில் நாம் இப்போது இருந்தாலும் தொற்றின் பாதிப்பை எதிர்நோக்கும் அபாயத்தைக் கொண்ட தரப்பினர் கவனமாக இருக்க வேண்டுமென டாக்டர் Muruga Raj Rajathurai வெளியிட்ட அறிக்கையில் நினைவுறுத்தினார்.

 Tags
As festive

covid 19

medical association

period looms

reminds malaysia

to be wary of


உலகக் கிண்ண செஸ் இறுதிப்  போட்டி  பிரக்ஞானந்தா முதல் சுற்றில் டிராவானார்  இன்று  இரண்டாவது சுற்று

பாகு, ஆக 23 – Azerbaijian னில் Baku வில் நடைபெற்றுவரும் உலக கிண்ண செஸ் போட்டியில் இந்தியாவின் இளம் செஸ் வீரர் பிரக்ஞானந்தாவுக்கும் நார்வேயின் உலன் முதல் நிலை ஆட்டக்காரர் Magnus Carsen னுக்குமிடையே நேற்று நடைபெற்ற இறுதியாட்டத்தின் முதல் சுற்று சமநிலையில் முடிந்தது. இறுதிப் போட்டியில் வெள்ளை நிறை காய்களுடன் பிரக்ஞானந்தா விளையாடினார். சுமார் இரண்டு மணி நேரத்திற்கும் மேலாக நடைபெற்ற அந்த ஆட்டம் டிராவில் முடிந்ததாக அறிவிக்கப்பட்டது. இதனைத் தொடர்ந்து இப்போட்டியின் அடுத்த சுற்று ஆட்டம் இன்று நடைபெறவிருக்கிறது.

 Tags
Chess World Cup 2023

Pragg draws against Carlsen with white; Abasov beats Caruana

Praggnanandhaa vs Carlsen Round 1 Final Highlights


கைகலப்பில் ஆடவர் மரணம் ; சந்தேக நபர் கைது

தைப்பிங், செப் 14 – தைப்பிங்கில் நிகழ்ந்த கைகலப்பில் ஆடவர் ஒருவர் மரணம் அடைந்ததைத் தொடர்ந்து 40 வயதுடைய சந்தேகப் நபர் கைது செய்யப்பட்டார். தைப்பிங், போகோக் அசாமில் மார்க்கெட்டிற்கு முன் நிகழ்ந்த மோதலில் 50 வயது ஆடவர் ஒருவர் மரணம் அடைந்ததை தைப்பிங் போலீஸ் தலைவர் ரஸ்லாம் அப்துல் ஹமீத் உறுதிப்படுத்தினார். கைது செய்யப்பட்ட சந்தேக நபர் குத்தகை தொழிலாளியாக வேலை செய்து வந்தவர் என்றும் அவர் கூறினார். கைகலப்பு நிகழ்ந்த இடத்திலே அந்த ஆடவர் இறந்ததாகவும் அந்த இடத்தில் ஒரு தலைக்கவசம் மற்றும் மூன்று கட்டைகளும் காணப்பட்டதாக ரஸ்லாம் வெளியிட்ட அறிக்கையில் தெரிவித்துள்ளார். இந்த விவகாரத்தில் கைது செய்யப்பட்ட சந்தேகப் பேர்வழி ne போதைப் பித்தர் என்றும் விசாரணைக்காக அவர் ஒரு வாரத்திற்கு தடுத்து வைக்கப்பட்டிருப்பதாக ரஸ்லாம் தெரிவித்தார்.

 Tags
Cops detain suspect

fatal Taiping fight


முத்த   விவகாரத்தினால்  மகளிர் உலகக் கிண்ண போட்டியில்  ஸ்பெய்ன்  வெற்றிக்கு இழுக்கு

மெட்ரிட், ஆக 28 – மகளிர் உலகக் கிண்ண காற்பந்து போட்டியில் ஸ்பெய்ன் குழுவினர் வெற்றி பெற்ற போதிலும் விளையாட்டாளர்களுக்கு ஸ்பெய்ன் காற்பந்து சங்கத்தின் தலைவர் Luis Rubiales முத்தம் கொடுத்த விவகாரத்தினால் அதன் வெற்றிக்கு பெரும் இழுக்கு ஏற்பட்டுள்ளதாக குழுவின் தலைமைப் பயிற்சியாளர் Jorge Vilda தெரிவித்திருக்கிறார். Rubiales நடந்து கொண்ட விதம் பொருத்தமற்றதோடு ஏற்றுக்கொள்ள முடியாத ஒன்று என அவர் கூறினார். உலகக் கிண்ண மகளிர் காற்பந்து போட்டியில் ஸ்பெய்ன் விளைட்டாளர் Jenni Hermoso தமது வெற்றி பதக்கத்தை பெற்றுக்கொண்டபோது அவரது உதட்டில் Luis Rubiales முத்தம் கொடுத்த சம்பவம் தற்போது கடுமையான குறைகூறலுக்கும் கண்டனத்திற்கும் உள்ளாகியுள்ளது. Luis Rubailes சின் அந்த நடவடிக்கையை தாம் அனுமதிக்கவில்லையென காற்பந்து வீராங்கனை Jenni Hermoso கூறினார்.

இச்சம்பவம் தொடர்பில் Jenni Hermoso மீது நடவடிக்கை எடுக்கப்படும் என ஸ்பெய்ன் காற்பந்து சங்கம் மிரட்டல் விடுத்துள்ளது. இந்த விவகாரம் பூதகரமாக விஸ்வரூபம் எடுத்துள்ளதால் ஸ்பெய்ன் காற்பந்து குழுவின் பயிற்சி அதிகாரிகள் கூட்டாக பதவி விலகியுள்ளனர். Luis Rubiales சிற்கு எதிராக விசாரண நடத்திவரும் உலக காற்பந்து சம்மேளனமான FIFA, ஸ்பெய்னின் தேசிய மற்றும் அனைத்துலக காற்பந்து நடவடிக்கைகளில் அவருக்கு எதிராக மூன்று மாதம் தற்காலிகமாக இடைநீக்கம் செய்துள்ளது.

 Tags
and is a 'real nonsense'

as he slams Spanish FA chief Luis Rubiales' 'inappropriate behaviour'

kiss row has 'tarnished a well-deserved victory'

Spain women's football coach says World Cup


கருத்து வேறுபாடுகளை மறந்துவிட்டு  ஒற்றுமை  உணர்வுக்கு  முன்னுரிமை கொடுப்பீர்   – சிவக்குமார்

கோலாலம்பூர், மார்ச் 23 – மலேசிய இந்தியர்களில் பல்வேறு சமூகங்கள் இருந்தாலும் அவர்கள் அனைவரும் கருத்து வேறுபாடுகளை எல்லாம் மறந்து ஒன்றுபட்டு வாழவேண்டும் என மனித வள அமைச்சர் வி.சிவக்குமார் கேட்டுக்கொண்டார். இந்தியர்கள் ஒற்றுமை உணர்வோடு செயல்பட்டால்தான் நமக்கு கிடைக்க வேண்டிய உரிமைகளை பெறமுடியும் என அவர் வலியுறுத்தினார். தெலுங்கு சங்கத்தின் ஏற்பாட்டில் பிரிக்பீல்ட்ஸ் ஸ்ரீ கிருஷ்ணர் ஆலயத்தில் நடைபெற்ற உகாதி புத்தாண்டு கொண்டாட்ட விழாவில் கலந்துகொண்டபோது சிவக்குமார் இதனை தெரிவித்தார். இந்த நிகழ்வில் மலேசிய தெலுங்கு சங்கத்தின் தலைவர் டாக்டர் வெங்கெட் பிரதாப் உப்பட பலர் கலந்துகொண்டனர். ஆகியோர் சிறப்பு வருகை புரிந்தனர்.

மலேசியர்கள் மத்தியில் சகிப்புத்தன்மை மற்றும் ஒருவருக்கு ஒருவர் உதவிடும் மனப் பக்குவம் அதிகரிக்க வேண்டும் என்றும் சிவக்குமார் கேட்டுக் கொண்டார். சிறப்பு பூசைகளுக்கு பின்னர் உகாதி புத்தாண்டு விழா ஏற்பாட்டுக் குழு தலைவர் கிருஸ்ணராவ் மற்றும் பிரிக்பீல்ட்ஸ் ஸ்ரீ கிருஷ்ணர் ஆலய அறங்காவலர் டத்தோஸ்ரீ டாக்டர் பி. கிருஷ்ணமூர்த்தி ஆகியோர் மனித வள அமைச்சர் சிவகுமாருக்கு மாலைகள் அணிவித்து சிறப்பித்தனர்.பாரம்பரிய கலாச்சார நிகழ்ச்சிகளுடன் நடைபெற்ற இந்த நிகழ்வில் மலேசிய தெலுங்கு சங்கத்தின் வளர்ச்சிக்கு பாடுபட்ட முன்னாள் தலைவர்கள் லெட்சு, வெங்கடேஷ் சிறப்பிக்கப்பட்டனர்.

 Tags
Comment differences

forget Unity

Sivakumar

to sense priority

will give


சமையல் விளையாட்டுக்காக தாத்தாவின் ஊய்வூதிய பணத்தை சிறுசிறு துண்டுகளாக வெட்டிப்போட்ட பேத்தி

கோலாலம்பூர், ஆக 28 – ‘மாசாக் மாசாக்’ அதாவது சமையல் விளையாட்டுக்காக தாத்தாவின் ஊய்வூதிய பண நோட்டுகளை சிறுசிறு துண்டுகளாக பேத்தி ஒருவர் வெட்டிபோட்ட சம்பவம் வலைத்தளவாசிகளை சிரிப்புக்கும் அதிர்ச்சிக்கும் ஆளாக்கியுள்ளது.

‘மாசாக் மாசாக் விளையாட்டுக்காக தாத்தாவின் பண நோட்டுக்களை வெட்டிவிட்டார் பேத்தி. நாம்தான் கவனமாக இருக்க வேண்டும்’ ஜுவிதா மஞ்சா எனும் பயணர் ஒருவர் சமூக வலைத்தளத்தில் பதிவிட்டுள்ளார். அதனுடன், ஒரு பாத்திரத்தில், 50 மற்றும் 10 ரிங்கிட் நோட்டுகள் சிறுசிறு துண்டுகளாக வெட்டப்பட்டிருக்கும் புகைப்படம் ஒன்றும் இணைக்கப்பட்டிருந்தது.

இதைப்பார்த்த சமூக வலைத்தளவாசிகள், தங்களின் கலவையான கருத்துக்களை பகிர்ந்து வருகின்றனர்.

ஒருவர், இதனை தேசிய வங்கிக்கு எடுத்துச் செல்லுங்கள், மாற்றி கொடுப்பார்கள் என்றும், மற்றொருவர், இதை நம் காலத்தில் செய்திருந்தால், எந்த மாதிரியான அடிகள் விழுந்திருக்குமே எனவும் கருத்து தெரிவித்திருந்தனர்.

இச்சம்பவம் எங்கு எப்போது நிகழ்ந்தது என்ற விவரங்கள் வெளியிடப்படவில்லை.

 Tags
digunting cucu

Habis duit pencen atuk


வேலை நேரம் முடிந்து விட்டது; வீடு செல்லுங்கள் என தொழிலாளிகளுக்கு எச்சரிக்கையூட்டும் நிறுவனம்

மத்திய பிரதேசம் , பிப் 17 – இந்தியா, மத்திய பிரதேசத்தில் உள்ள IT தொழில்நுட்ப நிறுவனம் ஒன்று, தனது ஊழியர்கள் அதிக நேரம் வேலை செய்வதைத் தடுக்க, புதிய யுக்தியைக் கையாண்டுள்ளது.

வேலை நேரம் முடிந்தவுடன் தொழிலாளர்களை எச்சரிக்கும் வகையில், உங்களது வேலை நேரம் முடிந்துவிட்டது, இன்னும் 10 நிமிடங்களில் அலுவலக வேலைத் தளம் மூடப்பட்டு விடும். தயவு செய்து வீட்டுக்குச் செல்லுங்கள் ! எனும் அறிவிப்பு அந்நிறுவன தொழிலாளர்களின் கணினி திரையில் தோன்றும்.

அந்த அறிவிப்பினை பகிர்ந்து கொண்ட அந்நிறுவன தொழிலாளி Tanvi Khandelwal என்பவர், தனது முதலாளி , வேலையையும் – வாழ்க்கையும் சமநிலையாக அனுபவிப்பதை ஊக்குவிப்பவர் என குறிப்பிட்டுள்ளார்.

அதோடு, வேலை நேரத்துக்குப் பின் வேலை சார்ந்த அழைப்புகளோயோ, மின்னஞ்சல்களையோ பெறுவதும் தமது நிறுவனத்தில் ஊக்குவிப்படுவதில்லை என அவர் கூறியுள்ளார் .

தற்போதைய வேலை கலாச்சாரத்தில் இதுபோன்ற நடைமுறை பல தொழில்நிறுவனங்களில் சாத்தியமில்லை . ஆனால் இதுதான் தனது நிறுவனத்தின் உண்மை வேலை சூழல் என, SoftGrid Computers நிறுவனத்தை சேர்ந்த அந்த பெண் ஊழியர் குறிப்பிட்டுள்ளார்.

 Tags
after working hours

reminders to employees

This MP-based IT firm sends

to head home


அழைப்புக்கு நன்றி; ஆனால் எங்களால் உங்களுடன் இணைய முடியாது – சனுசிக்கு விக்னேஸ்வரன் பதில்

கோலாலம்பூர், ஜூலை 8 – எதிர்வரும் மாநில தேர்தல்களில் பெரிக்காதான் நேஷனலுடன் இணைய விடுக்கப்பட்ட அழைப்பை நிராகரித்துள்ளது ம.இ.கா.

சனுசியின் அழைப்புக்கு நன்றி ஆனால் மாநில தேர்தலில் போட்டியிடுவதில்லை எனும் மத்திய செயலவையின் முடிவுக்கு கட்டுபட்டுள்ளதால் கட்சி அம்முடிவில் எந்த மாற்றத்தையும் தற்போது கொண்டு வர முடியாது என ம.இ.கா.-வின் தேசியத் தலைவர் டான் ஶ்ரீ விக்னேஸ்வரன் கூறியுள்ளார்.

பாரிசான் நேஷனலை விட்டு விலகி பெரிக்காதான் நேஷனலுடன் ம.இ.கா இணைய வேண்டும் என கெடா மந்திரி பெசார் சனுசி முகமட் நோர் விடுத்த அழைப்புக்கு பதில் அளிக்கும் வகையில் விக்னேஸ்வரன் இவ்வாறு தெரிவித்துள்ளார்.

கடந்த ஜூன் 30ஆம் தேதி, மத்திய செயலவை கூட்டத்தில் ம.இ.கா ஆறு மாநில தேர்தலில் போட்டியிடப் போவதில்லை என முடிவெடுத்து மூன்று நாட்களுக்கு முன் அறிவித்திருந்தது. ம.சீ.ச-வும் அதே நிலைப்பாட்டை எடுத்து அறிவிப்பு செய்தது.

கடந்த ஆட்சியில் இணைந்து வேலை செய்ததன் அடிப்படையில் பாஸ் மற்றும் பெர்சத்துவுடன் ம.இ.கா நல்ல உறவைக் கொண்டுள்ளது என்றார் அவர். ஆனால் ஆகஸ்டில் வருகிற தேர்தலில் போட்டியிடப்போவதில்லை எனும் முடிவு இறுதியானது. பாரிசான் நேஷனலை விட்டு விலகி பெரிக்காதான் நேஷனலுடன் இணைந்தால் போட்டியிட தொகுதிகள் வழங்கப்படும் என சனுசி கூறியது பற்றி கேட்டபோது நாங்கள் பாரிசான் நேஷனலை விட்டு விலகுவதற்கான பேச்சே எழவில்லை காரணம் எங்கள் முடிவு மாநிலத் தேர்தலில் போட்டியிடுவதா இல்லையா என்பது மட்டும்தானே தவிர பாரிசான் நேஷனல் பற்றி அல்ல என்றார். அது பற்றி அக்கூட்டத்தில் எதுவும் பேசப்படவில்லை என விக்கினேஸ்வரன் விளக்கியுள்ளார்.

 Tags
– vigneswaran replies

; But we cannot join you

Thanks for the call

to Sanushi


சொக்சோ  மறுவாழ்வு  மைய திட்டம்  154 மில்லியன்  ரிங்கிட்டாக உயர்ந்தது ஏன்? அரசாங்கம்  விளக்க வேண்டும் – குலசேகரன் கோரிக்கை

கோலாலம்பூர், மே 28 – தாம் மனித வள அமைச்சராக இருந்தபோது சொக்சோ மறுவாழ்வு மைய திட்டத்திற்கான செலவு 500 மில்லியன் ரிங்கிட்டாக மதிப்பிடப்பட்டிருந்தாகவும் தற்போது இந்த தொகை 654 மில்லியன் ரிங்கிட்டாக அதிகரித்திருப்பது ஏன் என ஈப்போ பாராட் நாடாளுமன்ற உறுப்பினர் M . குலசேகரன் கேள்வி எழுப்பியுள்ளார். சொக்சோவின் தேசிய Neuro – Robotic மற்றும் Cybernetics மறுவாழ்வு மைய திட்டத்திற்கான குத்தகை நேரடி பேச்சுக்குப் பின் வழங்கப்பட்டுள்ளது. அந்த திட்டத்தில் பெரிய அளவிலான பணம் சம்பந்தப்பட்டுள்ளதால் அதில் ஊழல் அம்சம் இருக்கக்கூடும் என குலசேகரன் கூறிக்கொண்டார். 2018ஆம் ஆண்டு பக்காத்தான் ஹராப்பான் தலைமையிலான முன்னாள் அரசாங்கத்தின் மனித வள அமைச்சிற்கு தாம் தலைமையேற்றிருந்தபோது அந்த திட்டத்திற்கு 500 மில்லியன் ரிங்கிட்டாக மட்டுமே மதிப்பிடப்பட்டிருந்தது. எனினும் இதற்கு முந்தைய பெரிக்காத்தான் நேசனல் தலைமையிலான அரசாங்கம் நேரடியாக பேச்சு நடத்தி 654 மில்லியன் ரிங்கிட்டிற்கு குத்தகையை வழங்கியிருப்பதால் இது குறித்து மனித வள அமைச்சு விளக்கம் அளிக்க வேண்டும் என குலசேகரன் கேட்டுக்கொண்டுள்ளார்.

 Tags
centre project

explain

government

hike

in Socso

Kula

rehab

RM 154 million

tells


இந்திய வெங்காயத்திற்கான ஏற்றுமதி வரி உயர்ந்தாலும் உணவகங்களில் விலைகள்  ஏறவில்லை – PRESMA

கோலாலம்பூர், ஆக 24 – வெங்காயத்திற்கான ஏற்றுமதி வரியை இந்தியா 40 விழுக்காடு உயர்த்திய போதிலும் உணவகங்களில் இப்போதைக்கு உணவுப் பொருட்களின் விலைகள் உயர்த்தப்படவில்லை. உணவுப் பொருட்களின் விலைகள் ஏற்கனவே இருந்த விலையிலேயே உணவக உரிமையையாளர்கள் நிலைநிறுத்தியுள்ளனர் என மலேசிய முஸ்லீம் உணவக உரிமையாளர்கள் சங்கமான? Presma வின் தலைவர் Datuk Jawahar Ali Taib Khan தெரிவித்துள்ளார்.

ஏற்றுமதி வரியை இந்தியா உயர்த்தியதை பத்திரிகைகள் மற்றும் சமூக வலைத்தளங்களில் அறிந்து உணவக உரிமையாளர்கள் ஆச்சரியம் அடைந்துள்ளனர்.

இதுவரை விநியோகிப்பாளர்கள் எங்களிடம் எந்த தகவலையும் தெரிவிக்கவில்லை. நாங்கள் பொறுத்திருந்து பார்ப்போம். எனவே இப்போதைக்கு உணவுப் பொருட்களில் விலையேற்றம் எதுவும் இருக்காது என அவர் கூறினார்.

இந்திய உணவக உரிமையாளர்கள் சங்கமான பிரிமாஸ் துணைத்தலைவர் RC Krishnanனும் இதே கருத்தை கொண்டுள்ளார்.

வெங்காயத்தின் விலை உயர்வினால் உணவுப் பொருட்களின் விலையில் பெரிய அளவில் தாக்கத்தை ஏற்படுத்தாது என அவர் கூறினார்.

ஞாயிற்றுக்கிழமை 14 ரிங்கிட்டாக இருந்த 9 கிலோ பையில் உள்ள இந்திய வெங்காயம் செவ்வாய்க்கிழமை 19 ரிங்கிட்டாக உயர்ந்திருப்பது தெரியவந்துள்ளது.

இருந்தபோதிலும் வெங்காய விலை உயர்வினால் இப்போதைக்கு உணவுப் பொருட்களின் விலைகள் உயர்த்தப்படாது. அதே வேளையில் கோழி இறைச்சி மற்றும் காய்கறிகளின் விலைகள் குறித்தே எங்களது பெரிய கவலையாக இருக்கிறது என கிருஷ்ணன் தெரிவித்தார்.

 Tags
Food prices to maintain

For now


காப்பாரில்  துப்பாக்கி  சூட்டுக் காயத்துடன் ஆடவர் சடலம்  கொலை தொடர்பில் விசாரணை  தீவிரம்

கிள்ளான், செப் 1 – காப்பாரில துப்பாக்கிச் சூட்டு காயங்களுடன் ஆடவர் ஒருவர் இறந்து கிடக்கக் காணப்பட்டதை தொடர்ந்து கொலை விசாரணையை போலீசார் தொடங்கியுள்ளனர். Jalan Hamzah Alang 22 /KU 9 என்ற இடத்தில் அந்த ஆடவர் இறந்து கிடந்ததாக வட klang போலீஸ் தலைவர் துணை கமிஷனர் S.Vijaya Rao தெரிவித்தார். அந்த இடத்தில் துப்பாக்கிச் சூடு சத்தம் கேட்டதாக பலர் போலீசிடம் தெரிவித்தனர். கொல்லப்பட்ட நபர் 36 வயதுடையவர் என்பதோடு மிரட்டல் மற்றும் போதைப் பொருள் தொடர்பான 12 குற்றப் பின்னணிகளையும் கொண்டிருந்தது விசாரணை மூலம் தெரியவந்ததாக Vijaya Rao கூறினார். சம்பவம் நிகழ்ந்த இடத்தில் உள்ள ரகசிய கண்காணிப்பு கருவியில் பதிவான காணொளியின் மூலம் ஆதாரங்களை திரட்டும் நடவடிக்கையை தாங்கள் மேற்கொண்டு வருவதாக அவர் தெரிவித்தார் . கொலைசெய்யப்பட்ட ஆடவர் தரையில் விழுந்து கிடப்பது மற்றும் அருகே மோட்டார் சைக்கிள் ஒன்றும் இருக்கும் காணொளி சமூக வலைத்தளத்தில் வைரலானது.

 Tags
in Kapar sparks murder probe

Man gunned down


திரெங்கானு மாநிலத்தில்  முன்கூட்டியே  தேர்தலா?

கோலாலம்பூர், பிப் 13 – திரெங்கானு மாநில சட்டமன்றத்திற்கான தேர்தல் முன்கூட்டியே நடத்தப்படும் சாத்தியத்தை அம்மாநில மந்திரிபுசார் Ahmad Samsuri Mokhtar மறுத்திருக்கிறார். மாநில சட்டமன்ற தவணைக் காலம் ஜூன் 30 ஆம் தேதி முடிவடைவதால் அதற்கு முன்னதாகவே தேர்தல் நடத்தும் திட்டம் எதுவும் இல்லையென அவர் தெரிவித்தார். இப்போதைக்கு தேர்தல் நடத்த வேண்டிய அவசியம் இல்லை. தேவையேற்பட்டால் நடப்பு சட்டமன்றித்தின் தவணைக்காலம் முடிவடையும்வரை காத்திருப்பபோம் என அவர் கூறினார். ஒரே நேரத்தில் தங்களது சட்டமன்றத்தை கலைக்க முடியுமா என்பது குறித்து சிலாங்கூர், கெடா, கிளந்தான், நெகிரி செம்பிலான் மற்றும் பினாங்கு ஆகிய மாநிலங்களின் மந்திரிபெசார்களை தாம் சந்தித்து பேசவிருப்பதாகவும Ahmad Samsuri தெரிவித்தார்

 Tags
early state polls

Terengganu MB rules out


பொருளாதார  அமைச்சர்  ரபிசி ரம்லியை பதவி விலகும்படி  கடிதம் அல்லது   கோரிக்கை  எழுப்பப்பட்டதா-? சிலாங்கூர்  அம்னோ மறுப்பு

ஷா அலாம், அக் 23 – பொருளாதார அமைச்சர் ரபிசி ரம்லியை பதவி விலகும்படி கடிதம் அல்லது கோரிக்கை எதுவும் எழுப்பப்படவில்லையென சிலாங்கூர் அம்னோ தெரிவித்துள்ளது . வைரைலாகி வருவதாக கூறப்படும் அத்தகைய கடிதம் போலியானது மற்றும் அவதூறானது என்பதோடு இப்படியெரு தகவல் எதுவும் வெளியிடப்படவில்லையென சிலாங்கூர் அம்னோ தெரிவித்துள்ளது. எதிர்வரும் மாநில தேர்தல்களை முன்னிட்டு சிலாங்கூர் அம்னோவின் தலைமைத்துவம் மற்றும் ஒற்றுமை அரசாங்கத்தின் கௌரவம் மற்றும் அதன் தோற்றத்தை சீர்குலைக்கும் நோக்கத்தோடு இந்த போலியான செய்தி வெளியாகியிருப்பதாக சிலாங்கூர் அம்னோ தெரிவித்துள்ளது. நாட்டின் அரசியல் நிலைத்தன்மை மற்றும் ஒற்றுமை அரசாங்கத்திற்கிடையே ஒத்துழைப்புக்கான தனது கடப்பாட்டையும் சிலாங்கூர் அம்னோ உறுதிப்படுத்தியது

 Tags
denies

issuing letter urging Rafizi

Selangor Umno

to resign


ஷங்காயில்  ஜோ லோ  வீட்டுக் காவலில்  இருக்கிறாரா?

கோலாலம்பூர், மே 31 – 1MDB நிதி முறைகேட்டில் முக்கிய சந்தேகப் பேர்வழியாக இருந்துவரும் மலேசியாவின் மோசடி வர்த்தகரான ஜோ லோ தற்போது சீனாவில் ஷாங்காயில் வீட்டுக் காவலில் இருந்து வருவதாக Billion Dollar Whale புத்தகத்தை எழுதிய Bradley Hope தெரிவித்துள்ளார்.

மலேசியாவுடன் சீனா பேச்சு நடத்தி வருவதைத் தொடர்ந்து சீன அதிகாரிகள் ஜோ லோவை வீட்டுக் காவலில் வைத்திருப்பதாக Bradley Hope தமது டுவிட்டரில் கூறியிருக்கின்றார்.

அதோடு வேவு சேவையில் இருந்துவந்த அவரது உதவியாளர்கள் மற்றும் வர்த்தக பங்காளிகளும் கைது செய்யப்பட்டுள்ளதாகவும் தகவல்கள் வெளியாகியுள்ளன.

 Tags
claims author

house arrest

in Shngai

Jho Low under


Air Kelantan சேவை முகப்பு மூடப்படவில்லை ; பணியாளர் கழிவறைக்குச் சென்றதாக விளக்கம்

கோத்தா பாரு, ஜூலை 24 – பாசீர் மாஸ்சிலுள்ள, Air Kelantan நிறுவனத்தின் சேவை முகப்பு, சேவை நேரம் தொடங்கிய பின்னரும் மூடப்பட்டிருந்ததாக கூறப்படுவதை, கிளந்தான் துணை மந்திரி பெசார் முஹமட் அமார் அப்துல்லா மறுத்தார்.

சம்பந்தப்பட்ட பணியாளர் குறிப்பிட்ட நேரத்தில் முகப்பை திறந்து விட்டார். எனினும், கழிவறைக்கு சென்றிருந்ததால் அந்த முகப்பு சிறிது நேரத்திற்கு காலியாக இருந்தது. எனினும், காலை மணி 9.30 வாக்கில் அந்த முகப்பு மீண்டும் செயல்படத் தொடங்கி விட்டதாக முஹமட் அமார் தெளிவுப்படுத்தினார்.

Air Kelantan நீர் நிறுவனத்தின் சேவை முகப்பு காலியாக இருக்கும் காணொளி ஒன்று நேற்று வைரலானது. அது குறித்து படித்து தெரிந்து கொண்ட தாம் அதிர்ச்சி அடைந்ததாகவும், பின்னர் சம்பந்தப்பட்ட தரப்பினரிடமிருந்து விளக்கம் பெற்றதாகவும் முஹமட் அமார் சொன்னார்.

காலை மணி 9.13 வாக்கில் அந்த சேவை முகப்புக்கு சென்ற வாடிக்கையாளர் ஒருவர், அதிகாரி யாரும் இன்றி அந்த இடம் காலியாக கிடைப்பதை கண்டுள்ளார். பணியில் இருந்த அதிகாரி குறிப்பு எதையும் அங்கு விட்டு செல்லாததால், தவறான கண்ணோட்டம் ஏற்பட்டதையும், முஹமட் அமார் சுட்டிக் காட்டினார்.

அதே சமயம், சம்பந்தப்பட்ட வாடிக்கையாளரும் உண்மைக்கு புறப்பான அவதூறு செய்தியை சமூக அகப்பக்கத்தில் பதிவுச் செய்திருப்பது குறித்து முஹமட் அமார் வருத்தம் தெரிவித்தார்.

முன்னதாக, Air Kelantan நீர் சேவை முகப்புக்கு சென்ற தாம், அங்கு அதிகாரி யாரும் இல்லாததை கண்டு ஏமாற்றம் அடைந்ததாகவும், தொலைப்பேசி அழைப்பு விடுக்கப்பட்ட போதிலும், அதற்கு யாரும் பதிலளிக்கவில்லை எனவும் Hanif M Noor என்பவர் தமது முகநூலில் பதிவிட்டிருந்தது வைரலானது குறிப்பிடத்தக்கது

 Tags
AKSB bukan tutup kaunter

Mohd Amar

tapi kakitangan ke tandas


மீண்டும் அம்னோ தலைமையகத்திற்கு திரும்பும் அன்வார் ; பலரது கவனத்தை பெற்றுள்ளது

கோலாலம்பூர், பிப் 7 – கிட்டதட்ட 25 ஆண்டுகளுக்குப் பின்னர், பிரதமர் டத்தோ ஶ்ரீ அன்வார் இப்ராஹிம் மீண்டும் முதல் முறையாக, தமது அரசியல் பயணம் தொடங்கிய இடமான , Menara Dato Onn- னில் உள்ள அம்னோ தலைமையகத்திற்கு திரும்பவிருக்கிறார்.

ஊடகங்களுக்கு விடுக்கப்பட்ட அழைப்பின்படி, PKR கட்சியின் தலைவருமான அன்வார், இன்றிரவு மணி 8. 30-க்கு அம்னோ தலைமையகத்தில் ஒற்றுமை அரசாங்கத்தின் செயலவை கூட்டத்தில் கலந்து கொள்ளவிருப்பதாக தெரிவிக்கப்பட்டுள்ளது.

அக்கூட்டம் நடைபெறும் இடம், நாட்டின் அரசியலில் மேலுமொரு புதிய வரலாற்றினைப் பதிவு செய்ய விருப்பதால் , பலரது கவனத்தை குறிப்பாக ஊடகவியலாளர்களின் கவனத்தை அது ஈர்த்திருக்கின்றது.

1998 செம்பர் 3-ஆம் தேதி, துணைப் பிரதமர் மற்றும் அம்னோ துணைத் தலைவர் பொறுப்புகளில் இருந்து நீக்கப்பட்ட பின்னர், அன்வார் அம்னோ தலைமையத்திற்கு இதுவரை திரும்பியது இல்லை என்பது குறிப்பிடத்தக்கது.

 Tags
Anwar's 'return' appearance

at Menara Dato' Onn

became the focus


கணவரை  வெட்டி  காயப்படுத்திய மனைவி கைது

கோத்தாபாரு, மே 31 – தனது கணவரை இறைச்சி வெட்டும் கத்தியினால் தாக்கி காயப்படுத்திய பெண் ஒருவரை போலீசார் கைது செய்தனர். Pengkalan Chepaவிலுள்ள அவர்களது வீட்டில் இந்த சம்பவம் நடந்துள்ளது. கைது செய்யப்பட்ட 30 வயது பெண் விசாரணைக்காக ஆறு நாட்களுக்கு தடுத்து வைக்கப்பட்டுள்ளார். அந்த ஆடவரின் தந்தை இச்சம்பவம் குறித்து போலீசில் புகார் செய்துள்ளார். நள்ளிரவு 12 மணியளவில் கணவன் மனைவிக்கிடையே ஏற்பட்ட தகராறின்போது கூர்மையான கத்தியினால் தனது கணவரை அவரது மனைவி தாக்கி காயப்படுத்தியதாக கோத்தாபாரு மாட்ட போலீஸ் தலைவர் துணை கமிஷனர் Mohd Rosdi Daud தெரவித்தார்.

 Tags
by wife

Husband severed


துணையமைச்சருடான  சந்திப்பிலிருந்து வெளிநடப்பு செய்த   இளைஞர்  மணிமன்றப் பேரவை  !

கோலாலம்பூர், மார்ச் 1 – கூட்டுறவு தொழில்முனைவர் மேம்பாட்டு துணையமைச்சர் கே. சரஸ்வதியை , அவரது அலுவலகத்தில் சந்திக்க சென்ற போது , தாங்கள் முறையாக நடத்தப்படவில்லை என , தமிழ் இளைஞர் மணிமன்றப் பேரவை குற்றச்சாட்டை முன் வைத்துள்ளது.

துணையமைச்சருக்கும் மலேசியத் தமிழ் இளைஞர் மணிமன்றப் பேரவைக்கும் இருக்கும் மன வருத்தத்தைச் சுமூகமாகப் பேசி சமசரம் செய்துக் கொள்வதற்காக, துணையமைச்சரின் அழைப்பிலே அவரைப் பார்க்கச் சென்றதாக, அப்பேரவையின் தலைவர் முருகன் தெரிவித்தார்.

சந்திப்புக்காக கொடுக்கப்பட்ட நேரத்தையும் தாண்டி ஒரு மணி நேரம் கழித்து துணையமைச்சரைப் பார்க்க , பேரவையைச் சேர்ந்த 7 பேருக்கு அனுமதி அளிக்கப்பட்டதாக அவர் ஓர் அறிக்கையின் வாயிலாக தெரிவித்தார்.

அந்த சந்திப்பின்போது, துணையமைச்சர் தொடர்ந்து கேள்விகளைக் கேட்டு , தங்களது தரப்பில் இருந்து பதிலளிக்க வாய்ப்பை வழங்காததோடு, ‘மூளை இல்லாமல் செயல்படாதீர்கள் ‘ என்ற வார்த்தையைப் பயன்படுத்தியதாக அவர் குறிப்பிட்டார் .

இதனால், மலேசிய தமிழ் இளைஞர் மணிமன்றப் பேரவையின் தேசியப் பொறுப்பாளர்கள் , அந்த கூட்டத்திலிருந்து வெளிநடப்புச் செய்ததாக முருகன் கூறினார்.

இதனிடையே, அப்பேரவையின் இந்த குற்றச்சாட்டை தொடர்ந்து , துணையமைச்சரை தொடர்புக் கொள்ள வணக்கம் மலேசியா முயன்றுள்ளது அவரது விளக்கத்திற்காகவும் காத்திருக்கிறது.

 Tags
Council walked out of the

meeting with the Deputy Minister

The Youth Mani Mandra


உடலில் அரபு மொழியிலான புனித வாசகங்களை  தமது உடலில்  பச்சை குத்திக்கொண்ட  பெண்ணின்  புகைப்படத்தை  முகநூலில்  பதிவிட்ட  சந்தேகப் பேர்வழி  கைது

கோலாலம்பூர், மே 25 – உடலில் அரபு மொழியிலான புனித வாசகங்களை தமது உடலில் பச்சை குத்திக்கொண்ட ஒரு பெண்ணின் புகைப்படத்தை முகநூலில் பதிவேற்றம் செய்த சந்தேகப் பேர்வழியை போலீசார் கைது செய்தனர். 46 வயதுடைய அந்த பெண் மே 23 ஆம் தேதி கோம்பாக்கில் கைது செய்யப்பட்டதாக போலீஸ் செயலாளர் துணை கமிஷனர் டத்தோ Noorsiah Mohd Saaduddin தெரிவித்தார். உடலில் பச்சை குத்தப்பட்ட வாசகங்களை அடங்கிய பெண்ணின் முகநூல் கணக்கு வாயிலாக அந்த புகைப்படத்தை சம்பந்தப்பட்ட பேர்வழி பதிவேற்றம் செய்துள்ளார். இதன் தொடர்பில் கை தொலைபேசி மற்றும் சிம் கார்டு ஒன்றையும் தாங்கள் பறிமுதல் செய்துள்ளதாக நேற்று வெளியிட்ட அறிக்கையொன்றில் Noorsiah தெரிவித்திருந்தார்.

 Tags
Cops nab woman

in Gombak over

insensitive FB Post


அனுமதியின்றி வாகன நிறுத்துமிட கட்டணத்தை வசூலித்த  இருவர் கைது

கோலாலம்பூர், மார்ச் 2 – அனுமதியின்றி ,வாகன நிறுத்திமிட கட்டணத்தை வசூலித்த இரு உள்நாட்டு ஆடவர்கள் கைது செய்யப்பட்டனர்.

அண்மையில், தலைநகரில் உள்ள Jalan Petaling, Jalan Hang Jebat, Jalan Panggung ஆகிய இடங்களில் மேற்கொள்ளப்பட்ட சிறப்பு நடவடிக்கையின் கீழ், அமலாக்க அதிகாரிகளால் அவ்விருவரும் கைது செய்யப்பட்டதாக, DBKL கோலாலம்பூர் மாநகர் மன்றம் தெரிவித்தது.

37, 52 வயதுடைய அவ்விரு ஆடவர்களும் , Jalan Panggung சாலையில், 1987-ஆம் ஆண்டு சாலை போக்குவரத்து சட்டத்தின் கீழ் கைது செய்யப்பட்டதாக அம்மன்றம் குறிப்பிட்டது .

 Tags
collecting parking charges

two men

were arrested for

without permission


ஹாங்காங்கில் உயரமான கட்டிடத்தில் ஏறி நின்று புகைப்படம் எடுத்து  பிரெஞ்சு நாட்டவர் கீழே விழுந்து மரணம்

ஹாங்காங், ஜூலை 31 – உலகெங்கிலும் உள்ள உயரமான கட்டிடங்களில் ஏறிய வரலாற்றைக் கொண்ட 30 வயது பிரெஞ்சு நாட்டவர் ஹாங்காங்கில் உள்ள உயரமான கட்டிடத்திலிருந்து விழுந்து கடந்த வியாழக்கிழமை உயிரிழந்துள்ளார்.

ரெமி லூசிடி எனும் அவ்வாடவர், Tregunter Tower எனும் வளாகத்தில் உள்ள உயரமான கட்டிடத்திலிருந்து விழுந்ததாக தெரிய வந்துள்ளது.

மேலும் லூசிடியை இறுதியாக Tregunter Tower கட்டிடத்தின் 68-வது மாடியில் அமைந்துள்ள பென்ட்ஹவுஸ் ஜன்னலை தட்டி உதவி கேட்டுள்ளார். அதனை அடுத்து அவ்வீட்டில் உள்ள பணிப்பெண் பார்த்து உதவிக்கு காவல்துறையை அழைத்ததாக தெரிகிறது.

தகவல் கிடைத்தை அடுத்து போலீசார் மாலை 6 மணியளவில் சம்பவ இடத்திற்கு விரைந்த போது லூசிடியின் கேமராவினுள் தீவிர விளையாட்டுகளின் காணொளிகள் இருப்பதை கண்டுபிடித்துள்ளனர்.

மேலும் சம்பவ இடத்தில் அவரது பிரெஞ்சு அடையாள அட்டையும் கண்டெடுக்கப்பட்டுள்ளது.

இறந்த அந்த ஆடவர், பாதுகாப்பு காவலாளியிடம் பொய் சொல்லி அக்கட்டிடத்தினுள் நுழைந்ததோடு, மேல் மாடியின் கதவையும் உடைத்துச் சென்றுள்ளார்.

 Tags
falls to his death

Frenchman who does extreme sports

from high-rise building in Hong Kong


நான் முதலில்  மலேசியர் – ஜொகூர் சுல்தான் இப்ராஹிம்

Bangsa Johor ரின் தீவிர ஆதரவாளராக அனைவராலும் அறியப்பட்டாலும் தாம் முதலில் மலேசியர்தான் என கூறியுள்ளார் மேன்மை தங்கிய ஜொகூர் சுல்தான் இப்ராஹிம்.

வெளிநாடுகளில் எப்போதும் தம்மை முதலில் மலேசியர் என்றே அவர் அடையாளப்படுத்திக் கொள்கிறார். நான் வெளிநாடுகளில் இருக்கும்போது நான் எங்கிருந்து வந்திருக்கிறேன் என யாராவது கேள்வி கேட்டால் தாம் எப்போதும் மலேசியர் என்றே மறுமொழி கூறுவதாக சின் சியூ பத்திரிகைக்கு வழங்கிய நேர்க்காணலில் சுல்தான் இப்ராஹிம் இவ்வாறு தெரிவித்துள்ளார்.

அந்த நேர்க்காணலில் Bangsa Johor, அனைத்து இனங்களும் ஐக்கியம் மற்றும் ஒற்றுமையுடன் வாழ வேண்டிய அவசியம், ஜோகூரின் எதிர்காலம், மற்றும் மலேசியாவில் சீனாவின் முக்கியத்துவம் குறித்தும் அவர் பேசியிருக்கின்றார்.

ஜோகூரில் பல்வேறு இனங்கள் மற்றும் சமயங்கள் இருந்தாலும் Bangsa Johor கோட்பாட்டை சுல்தான் இப்ராஹிம் பெருமையாக கருதுகிறார். அனைத்து இனங்களையும் ஒன்றாகவே கருதும் அவர் சில அதிகாரப்பூர்வ நிகழ்களில் பல இனங்களையும் சேர்ந்த மக்கள் இணைந்து அமர்வதையும் ஊக்குவித்து வருகிறார். சீனப் பத்திரிகைக்கு அவர் நேர்க்காணல் வழங்கியிருப்பது இதுவே முதல் முறையாகும்.

 Tags
I’m Malaysian first

Johor Ruler


சீ போட்டியில்  நீச்சல்  பிரிவில்  கூடுதல் தங்கப் பதக்கங்களுக்கு  மலேசியா குறி

கோலாலம்பூர், ஏப் 6 – எதிர்வரும் மே மாதம் 5 ஆம் தேதி தொடங்கி 17ஆம் தேதிவரை கம்போடியாவில் நடைபெறும் சீ போட்டியில் நீச்சல் பிரிவில் கூடுதல் தங்கப் பதக்கங்களை பெறுவதற்கு மலேசியா கடுமையாக போராடும். கடந்த சீ போட்டியில் மலேசிய ஒரு தங்கப் பதக்கத்தை மட்டுமே வாகை சூடியது பெரும் ஏமாற்றத்தை ஏற்படுத்தியது. இம்முறை சீ போட்டியில் பதக்கங்களை வெல்லக்கூடிய 18 நீச்சல் போட்டியாளர்கள் அடையாளம் காணப்பட்டிருப்பதாக தேசிய நீச்சல் பயிற்சியாளர் Chris Martin தெரிவித்தார். மலேசிய நீச்சல் போட்டியாளர்கள் தீவிர பயிற்சியை மேற்கொண்டு வருகின்றனர். அந்த முயற்சியில் அவர்கள் வெற்றி பெறுவார்கள் என Chris Martin கூறினார்.

 Tags
hope for better

in Phnom Penh

splash

squad

Swimming


சிலாங்கூரில் வெற்றி பெற்றால், அனைவருக்கும் இலவச நீர் விநியோகம் ; பெரிக்காதான் நேஷனல் வாக்குறுதி

கோம்பாக், ஆகஸ்ட்டு 2 – சிலாங்கூர் மாநிலத்தை பெரிக்காதான் நேஷனல் கைப்பற்றினால், மீண்டும் இலவச நீர் விநியோக திட்டம் அறிமுகப்படுத்தப்படும்.

சிலாங்கூரில், 2008-ஆம் ஆண்டு, பாகுபாடு இன்றி அனைவருக்கும் இலவசவாக நீரை வழங்கும் திட்டத்தை பாக்காதான் ராக்யாட் அறிமுகம் செய்தது.

2014-ஆம் ஆண்டு தொடங்கி 2018-ஆம் ஆண்டு வரையில், தாம் சிலாங்கூர் மந்திரி பெசாராக பதவி வகித்த காலத்தில் அத்திட்டத்தை தொடர்ந்து செயல்படுத்தியதை, அஸ்மின் அலி சுட்டிக் காட்டினார்.

எனினும், 2020-ஆம் ஆண்டு, அமிருடின் சாரி தலைமையிலான சிலாங்கூர் அரசாங்கம், ஐயாயிரம் ரிங்கிட்டுக்கும் குறைவான மாத வருமானத்தை பெரும் குடும்பங்களுக்கு மட்டுமே அந்த சலுகையை வழங்கினார்.

அதனால், இம்மாதம் 12-ஆம் தேதி நடைபெறவுள்ள சட்டமன்ற தேர்தலில், சிலாங்கூர் பெரிகாத்தான் நேஷனல் வசமானால், இலவச நீர் திட்டம் மீண்டும் அமலுக்கு கொண்டு வரப்படுமென அஸ்வின் உறுதியளித்தார்.

அதே சமயம், சிலாங்கூர் மாநில மக்களுக்கான தேர்தல் வாக்குறுதிகள் அடங்கிய தேர்தல் கொள்கை அறிக்கையை விரைவில் முஹிடின் வெளியீடுவார் எனவும் அஸ்மின் சொன்னார்.

 Tags
PN janji air percuma

untuk semua jika menang Selangor


பாகிஸ்தான்  பள்ளி வாசலில் குண்டு வெடிப்பு  மரண எண்ணிக்கை  59 ஆக உயர்வு

பெஷாவார், ஜன 31 – பாகிஸ்தான் பெஷாவாரில் தற்கொலைப் படையைச் சேர்ந்த ஆடவன் ஒருவன் நடத்திய வெடிகுண்டு தாக்குதலில் மரணம் அடைந்தவர்களின் எண்ணிக்கை 59ஆக உயர்ந்துள்ளது. அந்த தாக்குதலில் 27 போலீஸ் அதிகாரிகளும் கொல்லப்பட்டனர். உடலில் வெடிகுண்டை கட்டியிருந்த ஆடவன் ஒருவன் கடுமையான போலீஸ் பாதுகாப்பையும் மீறி பள்ளிவாசலுக்குள் புகுந்து வெடிகுண்டை வெடிக்கச் செய்ததாக அதிகாரிகள் தெரிவித்தனர். அந்த சம்பவத்தில் தொழுகை நடைபெறும் இடத்தில் 400 க்கும் மேற்பட்டோர் கூடியிருந்தனர். அவர்களில் 170 பேர் காயம் அடைந்ததாகவும் பெரும்பாலோர் கவலைக்கிடமாக இருப்பதாகவும் பெஷாவார் போலீஸ் தலைவர் Ijaz Khan தெரிவித்தார்.

 Tags
Death toll in

in Pakistan

mosque blast

rises to 59


டாக்டர் மகாதீர் –  முஹிடின்  இணைந்து  பணியாற்றுவார்கள் என்பது  எனக்கு தெரியும்  – அன்வார்

கோலாலம்பூர், ஜூலை 6 – தங்களது நலன்களை காப்பாற்றிக் கொள்வதற்காக டாக்டர் மகாதீரும் முஹிடின் யாசினும் ஒரே அணியில் இடம்பெறுவார்கள் என்பதை தாம் எப்போதும் எதிர்பார்த்ததாக பிரதமர் டத்தோஸ்ரீ அன்வார் இப்ராஹிம் தெரிவித்தார். அவர்கள் இருவரும் ஒன்று சேர்ந்திருப்பது புதிது அல்ல. தங்களது நலன்களை பாதுகாப்பதற்கு அவர்கள் ஒறினைந்து செயல்படுவார்கள் என்பதை தமக்கு தெரியும் என அவர் கூறினார் . நாட்டிற்கும் மக்களுக்காகவும் பணியாற்றுவது நமது கடமை என மகாதீர் – முஹிடின் சந்திப்பு குறித்து செய்தியாளர்கள் வினவியபேது அன்வார் கூறினார். அந்த இரண்டு முன்னாள் பிரதமர்களும் செவ்வாய்க்கிழமை இரவு மலாய்க்காரர்களின் பிரகடனம் மற்றும் அவர்களது எதிர்கால நிலை குறித்து விவாதித்தனர்.

 Tags
I knew Dr Mahathir

Muhyiddin

says Anwar

would work together


2019 ஆம் ஆண்டு முதல் 211,000 மாணவர்கள் எஸ்.பி.எம் தேர்வில்  தேர்ச்சி அடையவில்லை அல்லது தேர்வு  எழுதவில்லை

கோலாலம்பூர், ஜூன் 20 – 2019 ஆம் ஆண்டு முதல் 2021 ஆம் ஆண்டுவரை நாடு தழுவிய நிலையில் SPM தேர்வு எழுதவிருந்த 211,544 பேர் தேர்வில் அமரவில்லை அல்லது அத்தேர்வை எழுதவில்லையென அரசு சார்பற்ற இயக்கம் ஒன்று கண்டறிந்துள்ளது. மூன்று ஆண்டு காலத்தில் 140, 474 பேர் தங்களது எஸ்.பி.எம் தேர்வு சான்றிதழை பெறவில்லை. அவர்கள் எஸ்.பி.எம் தேர்வில் Bahasa Melayu அல்லது History தேர்வை எழுதாமல் இருந்த காரணத்தினால் சான்றிதழ் பெற முடியாமல் இருந்திருக்கலாம். இதர 71,070 பேர் எஸ்.பி,எம் மற்றும் அதற்கு முந்தைய தேர்வை எழுதவில்லையென அந்த இயக்கம் சுட்டிக்காட்டியது. அதோடு 2020 மற்றும் 2021 ஆம் ஆண்டு காலத்தில் கோவிட் தொற்று மிகவும் மோசமாக இருந்ததால் பி 40 குடும்பங்களை சேர்ந்த பெரும்பாலன மாணவர்கள் பாதிக்கப்பட்டனர். மடிக்கணினி இல்லாத காரணத்தினால் அவர்கள் இணைய வகுப்புகளில் பங்கேற்க முடியாத சூழ்நிலை ஏற்பட்டதையும் அந்த அரசு சார்பற்ற இயக்கம் சுட்டிக்காட்டியது.

 Tags
or skipped

Over 211000

Says NGO

SPM from 2019

students failed

to 2021


கிழக்கு கரை மாநிலங்களிலும்  ஜோகூரிலும் திங்கட்கிழமை வரை   தொடர் மழை  எச்சரிக்கை

கோலாலம்பூர், ஜன 27 – இன்று தொடங்கி அடுத்த வாரம் திங்கட்கிழமை வரையில், கிளந்தான், திரெங்கானு, பகாங், ஜோகூர் ஆகிய மாநிலங்களில் தொடர் மழை பெய்யுமென கணிக்கப்பட்டுள்ளது.

அதில் கிளந்தானிலும், திரெங்கானுவிலும் பெய்யும் தொடர் மழை மோசமாக இருக்குமென மலேசிய வானிலை ஆய்வுத் துறை எச்சரித்திருக்கிறது.

அதையடுத்து, வெள்ள ஆபத்தை எதிர்கொள்ள மாநில – மாவட்ட நிலைகளில் உள்ள பேரிடர் நிர்வாக செயற்குழுக்கள் தயார் நிலையில் இருக்கும்படி, Nadma – தேசிய பேரிடர் நிர்வாக மையம் உத்தரவிட்டுள்ளது.

 Tags
Continuous rain

in the East Coast and

is predicted

Johor until Monday


சுடிர்மான் கிண்ண  பேட்மிண்டன் போட்டி இன்று டெர்மார்க்குடன் மலேசியா மோதுகிறது

கோலாலம்பூர், மே 19 – சீனாவில் நடைபெற்றுவரும் சுடிர்மான் கிண்ண பேட்மிண்டன் போட்டியில் இன்று மால மணி 5 க்கு நடைபெறும் காலிறுதியாட்டத்தில் மலேசிய குழு டென்மார்க் குழுவுடன் மோதுகிறது. அந்த ஆட்டத்தில் மலேசியா வெற்றி பெற்றால் தென் கொரியாவுக்கும் தைவானுக்குமிடையே நடைபெறும் ஆட்டத்தில் வெற்றி பெற்ற குழுவை அரையிறுதியாட்டத்தல் மலேசியா சந்திக்கும். டென்மார்க் குழுவுக்கு எதிரான ஆட்டத்தில் மலேசிய குழுவினர் தங்களது அனைத்து சக்தியையும் ஒன்று திரட்டி விளையாடினால் வெற்றி பெறமுடியும் என மலேசிய குழுவின் கேப்டன் Tan Kian Meng தெரிவித்தார். நேற்று ஏ பிரிவுக்கான கடைசி ஆட்டத்தில் சீனாவிடம் 5 -0 என்ற ஆட்டக்கணக்கில் டென்மார்க் தோல்வி அடைந்துள்ளது. டென்மார்க் குழுவை ஏற்கனவே வீழ்த்த்தி அனுபம் மலேசியாவிற்கு இருப்பதால் இன்றைய ஆட்டத்தில் வெற்றிக்காக மலேசிய குழுவினர் கடுமையாக பாடுபடுவார்கள் என அவர் கூறினார்.

 Tags
Cupr quarte final

in Sudirman

Malaysia face Denmark


சீனாவின்  புதிய வரைபடம்  தொடர்பில் இந்தியா  கடும் ஆட்சேபம்  தெரிவித்துள்ளது

புதுடில்லி, ஆக 30 – சீனாவின் புதிய வரைபடம் தொடர்பில் அந்நாட்டிற்கு இந்தியா கடுமையான ஆட்சேபம் தெரிவித்துள்ளது. இந்தியாவின் அருணாசல பிரேதேச மாநிலத்தை இணைத்து சீனா 2023 வரைபடத்தை வெளியிட்டது. சீனா தனது வரைபடத்தில் இந்திய பிரதேசத்தையும் சேர்த்துக் கொண்டிருப்பது குறித்து அரச தந்திர ரீதியில் ஆட்சேபம் தெரிவிக்கப்பட்டுள்ளதாக வெளியுறவு அமைச்சின் பேச்சாளர் Arindam Bagchi வெளியிட்ட அறிகையில் தெரிவித்துள்ளார்.

எங்களது பிரதேசத்தை அடிப்படை எதுவுமின்றி தனது வரைபடத்தில் சீனா குறிப்பிட்டிருப்பது வரம்பு மீறிய ஒன்றாகும். சீனாவின் இந்த நடவடிக்கையினால் எல்லை பிரச்னைக்கு தீர்வு காண்பதில் மேலும் சிக்கலை எற்படுத்தும் என Arindam Bagci சுட்டிக்காட்டினார்.

பெய்ஜிங்கின் அரசாங்கத்திற்கு சொந்தமான Global Times பத்திரிகையில் வெளியான சீனாவின் வரைபடத்தில் இடம்பெற்றுள்ள இரண்டு இடங்கள் இந்தியாவுக்கு சொந்தமானதாகும். இந்தியாவின் வடகிழக்கு அருணாசல பிரதேச மாநிலத்தின் வட்டாரத்தை தை தீபெத்தின் ஒரு பகுதியாக சீன இன்னமும் கருதி வருகிறது.

சர்ச்சைக்குரிய அந்த எல்லைப் பகுதி தொடர்பாக 1962ஆம்ஆண்டு சீனாவுக்கும் இந்தியாவுக்கும் போர் நடைபெற்றது. மேலும் சீனாவின் மேற்கு வட்டாரத்தில் தீபெத்தை இணைக்கும் கேந்திர முக்கியத்துவம் வாந்த மலைப்பகுதி இடமான Aksai Chin னையும் தனது பகுதியாக அந்த வரைபடத்தில் சீனா சேர்த்துள்ளது.

 Tags
india issues

strong protest

to china over map


கோலாத்திரெங்கானு நகரில்  முதலை  சிக்கிக்கொண்டதா ?

கோலாத் திரெங்கானு, ஜன 9 – கோலாத்திரெங்கானு நகரில் முதலை ஒன்று சிக்கிக்கொண்டிருப்பதாக சமூக வலைத்தளங்களில் வெளியான தகவலை திரெங்கானு வன விலங்கு பூங்காத்துறையின் இயக்குனர் Loo Kean Seong மறுத்திருக்கிறார். உண்மையில் பகாங் , குவந்தானில் பிடிபடுவதற்கு முன் கால்வாயில் சிக்கிக் கொண்ட முதலையின் 40 வினாடிகளைக் கொண்ட காணொளிதான் நேற்று சமூக வலைத்தளத்தில் பகிரப்பட்டதாக அவர் விளக்கம் அளித்தார்.

அச்சத்தை ஏற்படுத்தக்கூடிய அல்லது உண்மைக்கு புறம்பான தகவல்கள் மற்றும் அது தொடர்பான காணொளிகளை பகிர்வதை பொதுமக்கள் நிறுத்திக் கொள்ள வேண்டுமென அவர் கேட்டுக்கொண்டார். புத்தாண்டில் இதுவரை திரெங்கானுவில் முதலை நடமாட்டம் குறித்த எந்தவொரு புகாரையும் வனவிலங்கு பூங்காத்துறை பெறவில்லையென Loo Kean Seong கூறினார்.

 Tags
crocodile

Kuala Terengganu

trapped


டிக் டாக்கின் ByteDance சீன நிறுவனம் அதன் பங்குகளை விற்குமாறு  அமெரிக்கா மிரட்டல்

வாஷிங்டன், மார்ச் 16 – Tik Tok – கின் சீன உரிமையாளரான ByteDance நிறுவனம் தனது பங்குகளை விற்குமாறு, அமெரிக்க அரசாங்கம் கேட்டுக் கொண்டுள்ளது,

அவ்வாறு செய்யத் தவறினால், அந்த டிக் டாக் செயலி அமெரிக்காவில் பயன்படுத்துவதற்கு தடை விதிக்கப்படுமென , அந்நிறுவனத்துக்கு எச்சரிக்கை விடுக்கப்பட்டுள்ளது.

அமெரிக்காவில் 10 கோடி பயனர்களை டிக் டாக் கொண்டுள்ளது. அந்த அமெரிக்
க
 பயனர்களின் தகவல்களை திருடி, டிக் டாக் சீனா அரசாங்கத்துக்கு வழங்கலாமென அமெரிக்கா நீண்ட காலமாகவே அச்சத்தை வெளிப்படுத்தி வருகின்றது.

 Tags
ban

don’t

if Chinese owners

sell stakes

TikTok says

US threatens


குடிநுழைவுத்துறையின் அகப்பக்கம் ஊடுருவப்பட்டது; ஆனால் தலகல்கள் திருடப்படவில்லை

பெட்டாலிங் ஜெயா; ஏப் 4 – இன்று “CaptainSmok3r” என்ற நபரால் தனது அகப்பக்கம் ஊடுருவப்பட்டதை ஒப்புக் கொண்டுள்ள குடிநுழைவுத் துறை, தகவல்கள் எதுவும் திருடப்படவில்லை என கூறியுள்ளது.

இன்று அதிகாலை 2 மணிக்கு அந்த ஊடுருவல் சம்பவம் நிகந்த வேளை, குடிநுழைவுத் துறையின் அகப்பக்கத்தின் முதல் பக்கத்தில் வேறு படம் மாற்றப்பட்டதையும் அதன் இயக்குனர் Ruslin Jusoh உறுதிப்படுத்தியுள்ளார்.

இந்நிலையில், அந்த அகப்பக்க்கத்தின் வேறு எந்த பக்கமும் பாதிக்கப்படாத நிலையில், பொதுமக்கள் சுயமாகவே ஆருடங்கள் எதனையும் வெளியிட வேண்டாம் என அவர் கேட்டுக் கொண்டுள்ளார்.

தற்போது, அந்த அகப்பக்கத்தின் சீரமைப்பு பணிகள் மேற்கொள்ளப்பட்டு வருவதோடு, இன்றைக்குள் பொதுமக்கள் அந்த அகப்பக்கத்தை பயன்படுத்தலாம் எனவும் அவர் கூறியுள்ளார்

 Tags
Affairs Department

But the records

of Immigration was hacked

The Internal

were not stolen


சட்டமன்ற தேர்தல் ; மக்களின் வாழ்க்கை செலவினத்தை அடிப்படையாக கொண்டிருந்திருக்க வேண்டும்

நாட்டின் 15-வது பொதுத் தேர்தலுக்கு பின், தனியாக நடத்தப்படும் ஆறு மாநிலங்களுக்கான சட்டமன்ற தேர்தல் நாட்டின் அரசியல் எதிர்காலத்தை நிர்ணயிக்கப் போகும் களமாக கருதப்படுகிறது.

பொதுத் தேர்தல் முடிந்து இன்னும் ஓராண்டு கூட நிறைவடையாத நிலையில், டத்தோ ஸ்ரீ அன்வார் இப்ராஹிம் அரசாங்கத்துக்கு மக்களால் வழங்கப்பட்ட ஆட்சி அதிகாரம் பெரும் சவாலான சூழலை எதிர்நோக்கியுள்ளது.

வாக்குகளை பெருவதற்காக, இனம் மற்றும் சமயத்தை அடிப்படையாக கொண்டு எதிர்கட்சியினர் அரசாங்கத்தை தாக்கி வருவதை, அனைத்துலக அந்நிய தொழிலாளர் ஆலோசகரும், SPCAAM – சமூக பாதுகாப்பு சந்தாதாரர் ஆலோசக மன்றத்தின் ஆலோசகருமான Callistus Anthony D’angelus சுட்டிக் காட்டினார்.

பல ஆண்டுகளுக்கு பின்னர், மீட்சிப் பெற்று, அரசியல், சமூகவியல், பொருளாதார கூறுகளை சீர்செய்து, மீண்டும் வளர்ச்சியை நோக்கி பயணிக்கும் சரியான தடத்தில் தற்போது மலேசியா உள்ளது.

எனினும், இனம் மற்றும் சமய உணர்வை தூண்டி, அந்த முயற்சிகளை சீர்குலைக்கும் முயற்சிகள் நடைபெற்று வருவதாக,

Anthony D’angelus சொன்னார்.

ஊழல், முறைக்கேடு, பணமோசடி ஆகியவற்றில் சிக்கி இருந்த அரசியல்வாதிகளால் மக்கள் பெரும் இன்னல்களை அனுபவிக்க நேர்ந்தது.

அந்நிய மனிதமூலத்தை தவறாக பயன்படுத்திய சில அரசியல்வாதிகள் மற்றும் வர்த்தக தொழில்துறையினரால் நாட்டில் சம்பள விகிதம் முடக்கப்பட்டது.

அதன் தொடர்ச்சியாகவே, இன்னமும் வாழ்க்கை செலவின பிரச்சினை மக்களை ஆட்கொண்டுள்ளது.

எனினும், தற்போது அந்த முறைக்கேடுகளை களைவதில் டத்தோ ஸ்ரீ அன்வார் தலைமையிலான அரசாங்கம் முனைப்பாக உள்ளது.

அதற்கு நடப்பு அரசாங்கத்து சற்று கால அவகாசம் வழங்குவது மிகவும் அவசியம்.

அதனால், தங்களை முன்நோக்கி வளர்ச்சிப் பாதையில் இட்டுச் செல்லும் அரசாங்கம் அதிகாரத்தில் இருக்க வேண்டுமா? இல்லையா? என்பதை இம்மாதம் 12-ஆம் தேதி நடைபெறவுள்ள ஆறு மாநிலங்களுக்கான சட்டமன்ற தேர்தலின் போது மக்கள் நன்கு சிந்தித்து வாக்களிக்க வேண்டுமென, Anthony D’angelus கேட்டுக் கொண்டுள்ளார்.

 Tags
PILIHAN RAYA

SEPATUTNYA MENGENAI KRISIS KOS SARA HIDUP


தாய் தாக்கப்பட்டு மரணம் ; மகள் மருமகனுக்கு தடுப்பு காவல் நீட்டிப்பு

கங்கார் ஜூன் 8 – வயதான தாய் ஒருவர் தாக்கப்பட்டு மரணம் அடைந்தது தொடர்பில் அவரது மகள் மற்றும் மருமகனுக்கு எதிரான தடுப்பு காவல் நீட்டிக்கப்பட்டுள்ளது.

இம்மாதம் 1-ஆம் தேதி பெர்லிஸ் ;கங்கார், தாமான் செம்பாக்கா பூத்தேவில் தாக்கப்பட்டு அந்த மாது உயிரிழந்தது தொடர்பில் கணவன் மனைவி ஆகிய இருவரின் காவல் நீட்டிக்கப்படுள்ளது.

அவர்களுக்கு எதிரான விசாரணை மேலும் 6 நாட்களுக்கு நீட்டிக்கப்படுள்ளதாக Majistret , Siti Nurhaliza Md Ali, தெரிவித்திருக்கின்றார்.

 Tags
and wife in the

case of beating

extended

for 6 days

of the husband

the mother to death has been

The remand


பெண்ணிடம் கொள்ளையிட்ட 2 ஆடவர்கள் கைது.

ஈப்போ , ஜூன் 21 – காலை மணி 8:10 அளவில் ஈப்போ, சிலிப்பினில் (Silibin) உள்ள தொழிற்சாலை பகுதிக்கு அருகே பெண் ஒருவரிடமிருந்து கொள்ளையிட்டதாக நம்பப்படும் 2 உள்நாட்டு ஆடவர்களை போலீஸ் கைது செய்துள்ளனர்.

அத்திருட்டு சம்பவத்தை பற்றி தகவல் கிடைத்ததை அடுத்து போலீஸ் 28 மற்றும் 32 வயதுடைய அவ்விரு ஆடவர்களை குவாலா கங்சாரில் கைது செய்துள்ளனர்.

பாதிக்கப்பட்ட பெண்ணிடமிருந்து தனது கைப்பை, கைத்தொலைபேசி , வங்கி அட்டை, பணம் மற்றும் 650 ரிங்கிட் மதிப்பிலான தனிப்பட்ட ஆவணங்களும் கொள்ளையடித்து சென்றதாக, ஈப்போ மாவட்ட போலீஸ் துறை தெரிவித்துள்ளது.

கைது செய்யப்பட்ட அவ்விரு ஆடவர்கள் பயன்படுத்திய வாகனம் மற்றும் பாதிக்கப்பட்ட நபருக்கு சொந்தமான பொருட்களையும் காவல் துறை பறிமுதல் செய்தது.

 Tags
; 2 men arrested

A woman

attempt

to rob


WeChat வாயிலாக விபச்சாரம் ; அண்டை நாட்டு அரசாங்க ஊழியர் ஒருவர் உட்பட எட்டு அந்நிய பெண்கள் கைது

ஜார்ஜ்டவுன், ஆகஸ்ட்டு 21 – WeChat சமூக ஊடகம் வாயிலாக ஒழுங்கீன செயலில் ஈடுபட்டு வந்ததாக சந்தேகிக்கப்படும் எட்டு அந்நிய நாட்டுப் பெண்கள் கைதுச் செய்யப்பட்டனர். அவர்களில் ஒருவர் அட்டை நாடு ஒன்றின் பொதுச் சேவைத் துறை ஊழியர் ஆவார்.

கடந்த வெள்ளிக்கிழமை இரவு மேற்கொள்ளப்பட்ட அதிரடி சோதனை வாயிலாக, 25 வயதுக்கும் 47 வயதுக்கும் இடைப்பட்ட அந்த பெண்கள் அனைவரும் கைதுச் செய்யப்பட்டதை, திமோர் லாவுட் போலீஸ் தலைவர் அசிஸ்டன் கமிஸ்னர் சோபியான் சந்தோங் உறுதிப்படுத்தினார்.

சமூக ஊடகம் வாயிலாக, வாடிக்கையாளர்களுக்கு 150 ரிங்கிட் முதல் 250 ரிங்கிட் கட்டணத்தில் அவர்கள் சேவையை வழங்கி வந்தது தொடக்க கட்ட விசாரணையில் தெரிய வந்துள்ளது.

முன்னதாக, சோதனை நடவடிக்கையின் போது, அண்டை நாட்டு அரசாங்க உயர் அதிகாரி ஒருவரின் மனைவி கைதுச் செய்யப்பட்ட செய்தி வைரலானது.

எனினும், விசாரணையில் அப்பெண் அரசாங்க ஊழியர் என்பது தெரிய வந்துள்ளதாக சோபியான் சொன்னார்.

கைதுச் செய்யப்பட்ட பெண்கள் அனைவரும் மேல் விசாரணைக்காக, தடுத்து வைக்கப்பட்டுள்ளனர்.

 Tags
antara lapan pelacur asing

awam negara jiran

ditahan

Penjawat


சபாவில் வெள்ளம் மோசமடைந்தது; 10,312 பேர்  துயர் துடைப்பு மையங்களுக்கு மாற்றம்

கோத்தா கினாபாலு, ஜன 28 – சபாவில் வெள்ளத்தால் பாதிக்கப்பட்டவர்களின் எண்ணிக்கை 10, 312 ஆக அதிகரித்திருக்கிறது.

Kota Marudu, வெள்ளத்தால் மோசமாக பாதிக்கப்பட்டிருக்கும் நிலையில், அம்மாவட்டத்தில் அதிகமாக 7, 358 பேர் துயர் துடைப்பு மையங்களுக்கு மாற்றப்பட்டனர்.

Pitas-சில் 2,160 பேரும், Paitan – னில் 664 பேரும் அந்த இயற்கை பேரிடரில் பாதிக்கப்பட்டிருப்பதாக, சபா பேரிடர் நிர்வாக செயற்குழு தெரிவித்தது.

 Tags
10

312 flood victims

as of tonight

were evacuated in Sabah


மித்ரா மோசடி தொடர்பில்  33 விசாரணை அறிக்கைகள் திறக்கப்பட்டன – ராம் கர்ப்பால் சிங்

கோலாலம்பூர், மார்ச் 13 – 2021 –ஆம் ஆண்டு முதல் 2022 –ஆம் ஆண்டு வரை , மித்ரா இந்தியர் உருமாற்றுத் திட்டம் தொடர்பில், MACC – ஊழல் தடுப்பு ஆணையம் 33 விசாரணை அறிக்கைகளைத் திறந்தது.

அதில் பத்து விசாரணை அறிக்கைகளில் தொடர்புடையவர்கள் நீதிமன்றத்தில் குற்றம் சாட்டப்பட்டிருப்பதாக, சட்ட விவகாரங்களுக்கான பிரதமர் துறை துணயமைச்சர் ராம் கர்ப்பால் சிங் தெரிவித்தார்.

இதனிடையே மித்ரா தொடர்பில் இன்னும் விசாரணைகள் தொடர்வதாகவும் அவர் கூறினார்.

மக்களவையில், மித்ரா நிதி மோசடியில் சம்பந்தப்பட்டவர்களை நீதிமன்றத்தில் நிறுத்த அரசாங்கம் என்ன நடவடிக்கை எடுத்துள்ளது , மற்றும் அந்த நிதி தொடர்பில் கணக்காய்வு விசாரணை மேற்கொள்ளப்படுகிறதா என ஈப்போ பாராட் நாடாளுமன்ற உறுப்பினர் எம். குலசேகரன் மற்றும் ஜெலுத்தோங் நாடாளுமன்ற உறுப்பினர் RSN Rayer எழுப்பிய கேள்விக ளுக்கு துணையமைச்சர் பதிலளித்தார்.

நிதி மோசடியில் சம்பந்தப்பட்டவர்கள் மீது குற்றம் சாட்டுவதோடு, மித்ரா நிதியை கையாளும் நடைமுறையில் ஏற்பட்டுள்ள பலவீனங்களை சோதனையிடும் நடவடிக்கையை அரசாங்கம் எடுத்திருப்பதாக அவர் கூறினார்.

அதோடு, மித்ராவில் ஊழல், அதிகார முறைகேடு, மோசடி போன்றவை ஏற்படுவதற்கான சாத்தியங்களைக் களையும் பரிந்துரைகளையும் MACC முன் வைத்துள்ளதாக அவர் கூறினார்.

இவ்வேளையில், மித்ரா தொடர்பில் கையூட்டு, அதிகார முறைகேடு, மோசடி தொடர்பில் தகவல் இருப்பவர்கள் அதனை அரசாங்கத்திடமும் MACC – யிடமும் முன் வைக்க வரவேற்கப்படுவதாக ராம் கர்ப்பால் சிங் கூறினார்.

இதனிடையே, மித்ரா மோசடியில் சம்பந்தப்பட்ட சிலர் நீதிமன்றத்தில் குற்றம் சாட்டப்பட்டிருந்தாலும், அவர்கள் பெரும்பாலும் சிறிய மீன்களே எனவம், பெரிய மீன்களையும் நீதிமன்றத்தில் நிறுத்துவதற்கான முயற்சிகளை எடுக்கும்படி எம். குலசேகரன் கேட்டுக் கொண்டார்.

 Tags
33 inquiry reports

Mitra scam

opened in

Ram Karpal Singh


100 ரிங்கிட் லஞ்சம் பெற்ற போலிஸ்காரருக்கு 10 மாத சிறை 10,000 ரிங்கிட் அபராதம்

கோலாலம்பூர், மே 24 –

ஒரு மோட்டார் சைக்கிள் Rim தொடர்பில் 100 ரிங்கிட் லஞ்சம் பெற்ற போலிஸ்காரருக்கு செஷன்ஸ் நீதிமன்றம் விதித்த 10 மாத சிறை மற்றும் 10000 ரிங்கிட் அபராதத்தை உயர் நீதிமன்றம் நிலைநிறுத்தியது. 38 வயது Norul Ezwan Nasir கடந்தாண்டு மே மாதம் தமக்கு விதிக்கப்பட்ட அந்த தண்டனைக்கு எதிராக செய்த மேல்முறையீட்டை கோலாலம்பூர் உயர் நீதிமன்ற நீதிபதி Datuk Ahmad Bache குற்றவாளி தரப்பில் புதிய ஆதாரங்கள் முன்வைக்கப்படாததை காரணம் காட்டி தள்ளுபடி செய்தார். ஒரு மோட்டார் சைக்கிள் கடையிலிருந்து திருட்டுப் பொருளாகக் கருதி பறிமுதல் செய்யப்பட்ட Rim-மை திரும்ப ஓப்படைப்பதற்கு 2018-ல் Norul லஞ்சம் பெற்றதற்காக அத்தண்டனை விதிக்கப்பட்டது. Norul மேல்முறையீட்டு நீதிமன்றத்திற்குச் செல்லவுள்ளதால் தற்போதைக்குத் தண்டனையை நிறுத்தி வைக்க நீதிபதி அனுமதி வழங்கியுள்ளார்.

 Tags
cop’s jail

Court upholds

fine

for taking

RM100 bribe

sentence


கமிஷன் கொடுக்காததால் முதலாளியைத் தாக்கிய ஆடவன்

காஜாங், மார்ச் 21 – காஜாங்கில், காரை விற்றதால் கிடைத்த லாபத்தில் தனக்கு பங்கை கொடுக்காத கோபத்தால், ஆடவர் ஒருவர் தனது முன்னாள் முதலாளியை மிரட்டி காயப்படுத்தியிருக்கிறார்.

சம்பவத்திபோது அந்த ஆடவர், சிறிய கெரிஸ் ( Keris) கத்தியைக் காட்டி பெண் ஊழியர் ஒருவரை பிணை பிடிக்க முயன்றுள்ளார்.

அப்போது அந்த ஆடவர் வைத்திருந்த கத்தியைப் பறிக்க, அந்நிறுவன முதலாளி முயன்றபோது, கைகலப்பு ஏற்பட்டு அந்த முதலாளிக்கு கையில் காயம் ஏற்பட்டது.

பின்னர், கைது செய்யப்பட்டு போலிசிடம் ஒப்படைக்கப்பட்ட அந்த ஆடவர் போதைப் பொருள் உட்கொண்டிருந்தது தெரிய வந்ததாக காஜாங் மாவட்ட போலீஸ் தலைவர் Mohd Zaid Hassan தெரிவித்தார்.

 Tags
Commission

does not

give

rampage


வர்ணம் தயாரிக்கும்   தொழிற்சாலை   தீயில்  அழிந்தது

பெட்டாலிங் ஜெயா, மார்ச் 26 – பெட்டாலிங் ஜெயா, செக்சன் 13 இல் ஏற்பட்ட தீ விபத்தில் வர்ணம் தயாரிக்கும் தொழிற்சாலை அழிந்தது. இன்று காலை மணி 5.20 அளவில் சம்பவம் நிகழ்ந்த இடத்திற்கு விரைந்த செக்சன் 7, Jalan Penchala , பூச்சோங், சுபாங், கோத்தா Anggerik , Damansara ஆகிய இடங்களைச் சேர்ந்த 12 தீயணைப்பு வண்டிகளைச் சேர்ந்த 29 தீயணைப்பு வீரர்கள் சுமார் இரண்டரை மணி நேரத்திற்கும் மேலாக போராடி தீயை அணைத்தனர். இந்த சம்பவத்தின்போது அந்த தொழிற்சாலையிலிருந்து இரசாயண கசிவு எதுவும் ஏற்படவிலை என்பதோடு உயிர்ச்சேதம் எதுவும் ஏற்படவில்லையென சிலாங்கூர் தீயணைப்பு மற்றும் மீட்பு பிரிவின் இயக்குனர் Morni Mamat தெரிவித்தார்.

 Tags
A paint powder

caught fire

plant

processing


அம்னோ பொதுப் பேரவை  தீர்மானத்திற்கு எதிராக புகார் தெரிவித்த நடவடிக்கையை கைரி வரவேற்றார்

கோலாலம்பூர், ஜன 21 – கட்சித் தலைவர் மற்றும் துணைத்தலைவர் பதவிக்கு போட்டியிடக்கூடாது என அதன் பொதுப் பேரவையில் நிறைவேற்றப்பட்ட தீர்மானத்திற்கு எதிராக சங்கங்களின் பதிவகத்தில் புகார் செய்த அம்னோவின் இரண்டு உறுப்பினர்களின் நடவடிக்கை துணிச்சலானது என்பதோடு அதனை தாம் வரவேற்பதாக கைரி ஜமாலுடின் தெரிவித்திருக்கிறார். அம்னோவில் இன்னமும் துணிச்சலான மற்றும் நியாயமான உறுப்பினர்கள் இருப்பதை அவர்களின் நடவடிக்கை காட்டுவதாக அம்னோ இளைஞர் பிரிவின் முன்னாள் தலைவருமான கைரி ஜமாலுடின் கூறினார். பொதுப்பேரவையின் தீர்மானத்தை சங்கங்களின் பதிவகம் சீராய்வு செய்யும் என்று தமது Instagram – மில் கைரி பதிவிட்டுள்ளார்.

 Tags
KJ praises

position proposals

reporting

sane

Still brave

Top 2

umno members

unmatched


சனுசி  மன்னிப்பு கேட்பதோடு   200 மில்லியன்  ரிங்கிட் இழப்பீடு தர வேண்டும் தொழில் அதிபர் -வின்சன்ட் டான்  கோரிக்கை

கோலாலம்பூர், ஆக 8 – கிள்ளான் ஆற்றை தூய்மைப்படுத்தும் திட்டம் தொடர்பில் தமது பெயரை பயன்படுத்தி அவதூறு ஏற்படுத்தியதன் தொடர்பில் கெடா பராமரிப்பு அரசாங்கத்தின் மந்திரிபெசார் Sanusi Md Nor பொது மன்னிப்பு கேட்க வேண்டும் என்பதோடு 200 மில்லியன் ரிங்கிட் இழப்பீடு வழங்க வேண்டுமென அவருக்கு அனுப்பிய கடிதத்தில் Berjaya குழுமத்தின் தோற்றுவிப்பாளர vincent Tan கோரிக்கை விடுத்துள்ளார். கிள்ளான் ஆற்றை தூய்மைப்படுத்தும் திடடம் தொடர்பில் தமக்கும் சிலாங்கூர் பராமரிப்பு அரசாங்கத்தின் மந்திரிபெசார் Amiruddin Shari க்குமிடையே முறையற்ற தொடர்பு இருப்பதாக சனுசி கூறிருந்தார்.

இதனைத் தொடர்ந்து Pierre Chuah & வழக்கறிஞர்கள் நிறுவனத்தின் மூலம் சனுசிக்கு அனுப்பியுள்ள கடிதத்தில் பொது மன்னிப்பு கேட்பதோடு 200 மில்லியன் ரிங்கிட் இழப்பீடு வழங்க வேண்டும் என Vincent Tan கேட்டுக்கொண்டுள்ளார். அதோடு தமக்கு எதிரான குற்றச்சாட்டை சனுசி மீட்டுக்கொள்ள வேண்டும் என்றும் வின்சன்ட் டான் வழக்கறிஞர் நிறுவத்தின் கடிதத்தில் கோரிக்கை விடுத்துள்ளார்.

 Tags
pay RM 200

Vincent Tan demands Sanusi to apologise


அமெரிக்காவில் கோவிட்-19 அவசரக் காலம் மே 11-ஆம் தேதி மீட்டுக் கொள்ளப்படும்

அமெரிக்கா , ஜன 31 -அமெரிக்காவில் கோவிட்-19 அவசரக் காலப் பிரகடனம் மே 11-ஆம் தேதியுடன் மீட்டுக் கொள்ளப்படுகிறது.

கோவிட்-19 பெருந்தொற்றை கட்டுப்படுத்தும் முயற்சியாக, கடந்த மூன்றாண்டுகளாக அமலில் இருக்கும் அந்த அவசரக் காலப் பிரகடனம் மே மாதம் மீட்டுக் கொள்ளப்படுமென அதிபர் Joe Biden-னின் நிர்வாகம் நேற்று அறிவித்தது.

2020-ஆம் ஆண்டு முன்னாள் அதிபர் Donald Trump-பால் அறிவிக்கப்பட்ட அந்த அவசரக் காலத்தை நடப்பு அதிபர் Biden சில முறை நீட்டித்தார் என்பது குறிப்பிடத்தக்கது.

 Tags
Covid-19 emergency declarations

on May 11

US to end


பிரபல  இசையமைப்பாளர்  விஜய் ஆண்டனியின்  மகள் தூக்கில் தொங்கி தற்கொலை

பிரபல இசையமைப்பாளர் விஜய் ஆண்டனியின் மகள் மீரா இன்று அதிகாலை மூன்று மணியளவில் மின்விசிறியில் தூக்கிட்டு தற்கொலை செய்து கொண்டார்.

16 வயதான 12 ஆம் வகுப்பு மாணவியான மீரா தூக்கில் தொங்கியதைத் கண்டு அதிர்ச்சி அடைந்த அவரது பெற்றோர் உடனடியாக அவரை மீட்டு தனியார் மருத்துவமனைக்கு கொண்டுச் சென்றுள்ளனர்.

அவரை பரிசோதித்த மருத்துவர்கள் அவரது உயிர் பிரிந்துவிட்டதை உறுதிப்படுத்தினர்.

இந்த சம்பவம் சினிமா வட்டாரத்தில் பெரும சோகத்தை ஏற்படுத்தியிருக்கிறது.

கடந்த சில நாட்களாக மீரா மன அழுத்தத்தில் இருந்து வந்தாக தகவல் வெளியாகியுள்ளது. இது தொடர்பாக போலீசார் விசாரணையை மேற்கொண்டு வருகின்றனர்.

 Tags
Famous music composer Vijay Antony's daughter hanged herself

in her sleep


நோன்பு  பெருநாள்  காலத்தில்  12,400 சாலை விபத்துகள்

கோலாலம்பூர். மே 12 – இவ்வாண்டு நோன்பு பெருநாள் காலத்தின்போது ஏப்ரல் 20 ஆம் தேதி முதல் 27ஆம் தேதிவரை மேற்கொள்ளப்பட்ட Op Selamat சாலை பாதுகாப்பு நடவடிக்கையின்போது 12,407 சாலை விபத்துகள் நிகழ்ந்துள்ளன. கடந்த ஆண்டு நிகழ்ந்த விபத்துக்களைவிட இம்முறை 11 விபத்துக்கள் அதிகம் என போலீஸ் படைத் தலைவர் Tan Sri Acryl Sani Abdullah Sani தெரிவித்துள்ளார். அதோடு இவ்வாண்டு நோன்பு பெருநாள் காலத்தின்போது உயிரிழப்பு சம்பந்தப்பட்ட 140 விபத்துக்களில் 146பேர் மாண்டதாகவும் Acryl Sani கூறினார். மரணம் அடைந்தவர்களில் பெரும்பாலோர் அதாவது 94 பேர் மோட்டார் சைக்கிளோட்டிகள் மற்றும் அவர்களது பின்னார் அமர்ந்திருந்தவர்களாவர்.

 Tags
12.400

accident

Aidilfitri

during

igp

OPS

records over

Road

Selamat 20


பரபரப்பான சாலையில் கூலாக நடந்து சென்ற ‘சிங்கம்’

இந்தியா ஜூலை 25 – குஜராத் மாநிலத்தில் வாகனங்கள் அதிகம் செல்லும் மேம்பாலத்தில் சிங்கம் ஒன்று சாவகாசமாக நடந்து சென்றதை பார்த்த மக்கள் அதிர்ச்சியில் உறைந்தனர்.

“குஜராத் சிங்கம் வெள்ளத்தில் இருந்து தன்னை காப்பாற்றிக் கொண்டது” என்று பதிவிட்டு டிவிட்டர் பயனர் ஒருவர் வெளியிட்ட வீடியோ வைரலானது.

மாநிலத்தில் கனமழை பெய்துவரும் நிலையில், பரபரப்பான சாலையில்

சிங்கம் இப்படி நடந்து சென்றதை

பார்த்ததும் பல பயணிகள் தங்கள் வாகனங்களை நிறுத்தினர்.

அமைதியான சிங்கம் சுற்றியுள்ள மக்களுக்கு தீங்கு விளைவிக்கவில்லை அல்லது அச்சுறுத்தலை ஏற்படுத்தவில்லை.

 Tags
amid incessant rainfall

in Gujarat

Lion spotted

on flyover

viral


நடுவானில் விமான கட்டுப்பாட்டு அறையில் காப்பி அருந்திய விமானிகள்  இடைநீக்கம்

டில்லி, மார்ச் 17 – நடுவானில் விமானத்தை இயக்கிக் கொண்டிருந்தபோது, விமான கட்டுப்பாட்டு அறையில், சுட சுட காப்பியும், பலகாரத்தையும் சாப்பிட்ட , இந்தியா – SpiceJet தனியார் விமான நிறுவனத்தைச் சேர்ந்த இரு விமானிகள் மீது நடவடிக்கை எடுக்கப்பட்டுள்ளது.

அதன் தொடர்பான, புகைப்படம் ஒன்று இவ்வார தொடக்கத்தில் சமூக வலைத்தளத்தில் பகிரப்பட்டு பெரும் சர்ச்சையை ஏற்படுத்தியது.

அதையடுத்து அந்த சம்பவத்தை தாங்கள் விசாரிக்கத் தொடங்கியிருப்பதாகவும், அவ்விரு விமானிகளையும் தற்போது இடைநீக்கம் செய்திருப்பதாகவும் SpiceJet நிறுவனம் தெரிவித்தது.

இந்திய வான் போக்குவரத்து விதிமுறைகளின் படி, விமானிகள் , விமான கட்டுப்பாட்டு அறையில் , கடும் கட்டுப்பாடுகளுடன் உணவை எடுத்துக் கொள்ள அனுமதிக்கப்படுகின்றனர்.

ஆனால் , தண்ணீர் கொட்டி அசம்பாவிதம் ஏதும் நிகழாமல் இருக்க டீ கப்புகள் மூடியினால் மூடப்பட்டிருக்க வேண்டுமெனும் கடும் நிபந்தனை உள்ளது .

 Tags
: India pilots

for coffee cup

grounded

in cockpit

SpiceJet


திருமணத்திற்கு முந்தைய புகைப்படத்தால் நேர்ந்த விபரீதம் ; புரோமோ மலையில், 50 ஹெக்டர் புல்தரை தீக்கிரையானது

கிழக்கு ஜாவா, செப்டம்பர் 11 – திருமண ஜோடிக்கும், புதுமையான “காதல் நினைவுகளை” வழங்க வேண்டுமென, நினைத்த திருமண ஏற்பாட்டாளர் ஒருவரின் செயல் விபரீதத்தில் முடிந்தது.

அந்த 40 வயது ஆடவர் தற்சமயம் கைதுச் செய்யப்பட்டு குற்றம்சாட்டபடவுள்ளார்.

புரோமோ மலையிலுள்ள, தேசிய பூங்காவின் சுமார் 50 ஹெகடர் புல் தரை தீயில் அழிய அவர் காரணமாக இருந்ததாக கூறபடுவதே அதற்கு காரணம் ஆகும்.

குற்றம் நிரூபிக்கப்பட்டால், ஐந்தாண்டுகள் வரையிலான சிறைத் தண்டனையும், 150 கோடி ரூபியா அல்லது நான்கு லட்சத்து 56 ஆயிரம் ரிங்கிட் வரையிலான அபராதமும் விதிக்கப்படலாம்.

பட்டாசுகளை பயன்படுத்தி, திருமணத்திற்கு முந்தைய புகைப்படங்களை எடுக்க வேண்டும் எனும் அவரது புதுமையான சிந்தனையால் ஏற்பட்ட விபரீதம் என கூறப்படுகிறது.

வெப்பம் காரணமாக, புரோமோ மழையிலுள்ள புல் தரை காய்ந்து கிடந்ததால், எளிதாக தீ பற்றியது. அதோடு, தீ ஏற்பட்டதும், அதனை அங்கிருந்த யாரும் அனைக்க முயலவில்லை என்பதால், அது முற்றாக தீயில் அழிந்ததாக, புரோமோ மலை நிர்வாகம் குற்றம்சாட்டியுள்ளது.

அதோடு, அந்த திருமண ஏற்பாட்டாளர், முறையான அனுமதி இன்றி மலைப் பகுதியில் நுழைந்ததும் தெரிய வந்துள்ளது.

இதில் கொடுமை என்னவென்றால், அந்த தீயை அணைக்க தீயணைப்பு மீட்புப் படை இன்னமும் போராடி வருவது தான்.

அந்த மோசமான தீச்சம்பவத்திற்கு, இந்தோனேசிய மக்கள் சமூக ஊடகங்களில் தொடர்ந்து கண்டனம் தெரிவித்து வருகின்றனர்.

 Tags
50 hektar

Gara-gara gambar 'pre wedding'

hamparan rumput di Gunung Bromo

terbakar


கர்ப்பமான காதலியின் நெஞ்சில் குத்தி, வயிற்றை கிழித்த ஆடவன் ; கொலை குற்றச்சாட்டை எதிர்நோக்கியுள்ளான்

சிலாங்கூர், சுங்கை பெசாரில், நான்கு மாதம் கர்ப்பமான காதலியை கொலை செய்து எரியூட்டிய ஆடவனுக்கு எதிராக இன்று மாஜிஸ்திரேட் நீதிமன்றத்தில் கொலை குற்றச்சாட்டு சுமத்தப்பட்டது.

முன்னாள் கல்லூரி மாணவனான அந்த 20 வயது ஆடவன், காலை மணி 8.55 வாக்கில், போலீஸ் வாகனம் வாயிலாக நீதிமன்றத்திற்கு கொண்டு வரப்பட்டான்.

முன்னதாக, கத்தி குத்தால் நெஞ்சு மற்றும் வயிற்றுப் பகுதியில் ஏற்பட்ட பலத்த காயம் காரணமாக உயிரிழந்த அப்பெண்ணின் உடலுக்கு அவரது காதலன் எரியூட்டியதாக உள்நாட்டு ஊடகங்கள் செய்தி வெளியிட்டிருந்தன.

மே மாதம் 24-ஆம் தேதி, அந்த 21 வயது பெண்னை தனது காரில் அழைத்துச் சென்ற சம்பந்தப்பட்ட ஆடவன், சண்டை காரணமாக தலையில் அடித்ததை தொடர்ந்து அப்பெண் மயக்கமுற்றார்.

அதன் பின், அப்பெண்ணை கத்தியால் குத்தி கொன்றதோடு, வயிற்றை கிழித்து அதே நாள் இரவு எரியூட்டினான்.

மறுநாள் சடலத்தை மீண்டும் நன்றாக எரிக்க, பெட்ரோல் கொள்கலனுடன் அவன் மீண்டும் சம்பவ இடத்திற்கு சென்றது போலீஸ் விசாரணையில் தெரிய வந்தது.

 Tags
of a pregnant lover

of murder

slitting the abdomen

Stabbing in the chest

young man caused


நாயை அடுத்து ஓநாய் போன்று தோற்றமளிக்க விரும்பிய  ஜப்பானியரின் விநோத ஆசை

தொக்யோ, ஜன 2 – ஜப்பானில் ஏற்கனவே நாய் போன்று தோற்றமளிக்க அதற்கான பிரத்தியேக உடையை வாங்கி அணிந்துக் கொண்ட ஆடவரின் செயல் பலரை ஆச்சரியப்படுத்திய வேளையில், தற்போது ஓநாய் போன்று தோற்றமளிக்க அதற்கென சிரத்தை எடுத்து கொண்ட ஆடவரின் செயல் பலரது கவனத்தை ஈர்த்திருக்கின்றது.

நிஜ ஓநாய் போன்று காட்சியளிக்க, தனது அடையாளத்தை வெளிப்படுத்திக் கொள்ள விரும்பாத அந்த ஆடவர் ஏறக்குறைய 22, 880 அமெரிக்க டாலர் வரை செலவிட்டிருக்கிறார். சிறு வயதிலிருந்து பிராணிகள் மீதிருக்கும் அன்பாலும் , தொலைக்காட்சிகளில் காண்பிக்கப்படும் , நிஜம் போன்று காட்சியளிக்கும் பிராணிகளின் உடைகளாலும் கவர்ந்திழுக்கப்பட்ட, தாம் இத்தைகைய விநோதமான ஆசைக்கு தூண்டப்பட்டதாக அந்த ஆடவர் கூறியிருக்கிறார். ஏற்கனவே , நிஜ நாய் உடையைத் தைத்துக் கொடுத்த Zeppet நிறுவனமே இந்த ஓநாய் உடையையும் தைத்துக் கொடுத்துள்ளது.

 Tags
amount

costume

Japanese

like

look

man

real-life

splurges

whopping

Wolf


பாலத்தின் மீது நிர்வாணமாக நின்று துப்பாக்கியால் சுடத்தொடங்கிய பெண் கைது

அமெரிக்கா ஜூலை 28 – கலிஃபோர்னியா மாகாணத்தில் நிர்வாணமாக காரில் இருந்து இறங்கிய பெண், வானத்தை நோக்கி துப்பாக்கியால் சுட்டதால் பரபரப்பு ஏற்பட்டது.

சான் பிரான்சிஸ்கோ-ஓக்லாண்ட் விரிகுடா பாலத்தின் மீது மற்ற வாகனங்களுக்கு நடுவில் திடீரென ஒரு கார் நின்றது.

அப்போது நிர்வாணமாக காரில் இருந்து இறங்கிய பெண் ஒருவர், வானத்தை நோக்கியும், மற்ற வாகனங்களை நோக்கியும் துப்பாக்கியால் சுடத் தொடங்கியதாக கூறப்படுகிறது.

உடனே காவல்துறையினர் அவரை கைது செய்து, ஆம்புலன்ஸ் வாகனத்தில் அழைத்துச் சென்றனர்.

பாதுகாப்பு காரணமாக பல வழித்தடங்கள் மூடப்பட்டதால் போக்குவரத்து தாமதமானது.

அந்தப்பெண் எதற்காக இந்த செயலில் ஈடுபட்டார் என்பது குறித்த எந்த தகவலும் வெளியாகவில்லை.

 Tags
at major Bay Area bridge

gets out of car

Naked woman

starts firing gun


பினாங்கு  கெடாவுக்கு   சொந்தமானதா? நீதிமன்றத்திற்கு  கொண்டுச் செல்வீர்  கெடா மந்திரிபுசாருக்கு பினாங்கு முதல்வர் சவால்

ஜோர்ஜ் டவுன் , மே 31 – பினாங்கு மாநிலம் கெடாவுக்கு சொந்தமானது என்று கூறிவரும் மந்திரிபெசார் டத்தோஸ்ரீ முகமட் சனுசி முகமட் நோர் இந்த விவகாரத்தை நீதிமன்றத்திற்கு கொண்டுச் செல்லும்படி பினாங்கு முதலமைச்சர் Chow Kon Yeow சவால் விடுத்தார். இந்த விவகாரத்தை கேலிப் பொருளாக ஆக்கிக்கொண்டிருப்பதை விட சரியான தீர்வைக் காண்பதற்கு இதனை நீதிமன்றத்திற்கு முகமட் சனுசி கொண்டுச் செல்ல வேண்டுமென அவர் வலியுறுத்தினார். இதுபோன்ற கோரிக்கையை அவர் எழுப்புவது இது முதல் முறையல்ல. இது தொடர்பாக அவர் எங்களை நீதிமன்றத்தில் சந்திப்பதை நாங்கள் பார்க்க விரும்புகிறோம் என அவர் கூறினார்.

சனுசிக்கு எதிராக அவதூறு நடவடிக்கை எடுப்பது குறித்து பினாங்கு பரிசீலிக்குமா என வினவப்பட்டபோது Chow இதனைத் தெரிவித்தார். சனுசியின் பல்வேறு சவால்கள் தொடர்பில் அவருக்கு பதில் அளித்து நான் சலிப்படைந்துவிட்டேன். இதைவிட தமக்கு பொதுமக்கள் தொடர்பான முக்கியமான பணிகள் இருப்பதாக Chow கூறினார். பினாங்கு இன்னமும் கெடாவுக்கு சொந்தமாக இருப்பதால் கெடாவும் பினாங்கும் எல்லையைக் கொண்டிருக்கவில்லை என்பதோடு பேரா மற்றும் பெர்லீஸ்சுடன் மட்டுமே கெடா எல்லையைக் கொண்டிருப்பதாக சனுசி நேற்று தெரிவித்திருந்தார்.

 Tags
at Sanusi

Chow Snap

Kedah owns penag

take your claim

to court


தேசிய நிலையிலான புத்தாக்க  ஆசிரியர்  விருதை கதிரேசன்  மூர்த்தி  வென்றார்

கோலாலம்பூர், மே 22 – இவ்வாண்டு ஆசிரியர் தினத்தை முன்னிட்டு தேசிய நிலையிலான புத்தாக்க விருதை பகாங் ரவுப் , மாமுட் தேசிய தொடக்க பள்ளியைச் சேர்ந்த ஆசிரியர் கதிரேசன் மூர்த்தி வென்றார். நாடு முழுவதிலும் மாவட்டம், மாநிலம் ரீதியில் பின்தங்கிய மாணவர்களை படிக்கவும், எழுதவும் வைப்பதில் அவர் மேற்கொண்ட முயற்சியில் வெற்றி பெற்றதற்காக இந்த விருது வழங்கப்பட்டது. இம்மாதம் 16 ஆம் தேதி மலாக்காவில் நடைபெற்ற தேசிய நிலையிலான ஆசிரியர் தின கொண்டாட்டத்தின்போது கதிரேசனுக்கு புத்தாக்க விருது வழங்கப்பட்டது. இதற்காக கல்வி அமைச்சர் Fadhilna Sidek கிடமிருந்து மூவாயிரம் ரிங்கிட் ரொக்கம், கேடயம் மற்றும் சான்றிழை கதிரேசன் பெற்றார்.

காராக் தமிழ்ப் பள்ளியின் முன்னாள் மாணவரான கதிரேசன் தற்காலிக ஆசிரியராக பணியாற்றி பின்னர் ராஜா மெலாவார் ஆசிரியர் பயிற்சிக் கல்லூரியில் பயிற்சியை முடிந்த பின்னர் கடந்த எழு ஆண்டு காலம் ஆசிரியராக பணியாற்றி வருகிறார். முதலாம் ஆண்டு மாணவர்ளுக்கு மலாய் மொழியை போதித்துவரும் அவர் முதல் வகுப்பில் சரியாக வாசிக்க முடியாமல் எழுதமுடியால் இருந்த மாணவர்கள் சொந்தமாக படித்து எழுதக்கூடிய வகையில் 8 அணுகுமுறைகளை தாம் கையாண்டதாகவும் இந்த முறை நல்ல பலனை தந்தது என அவர் கூறினார். தமது நோக்கம் எல்லாம் மாணவர்கள் சரியாக எழுதப் படிக்க வேண்டும் என்பதுதான். அந்த இலக்கை நோக்கியே தமது ஆசிரியர் பணியில் கவனம் செலுத்தி வருவதாகவும் இந்த முயற்சிக்கு கிடைத்ததுதான் இந்த புத்தாக்க விருது என கதிரேசன் மகிழ்ச்சியோடு தெரிவித்தார். இந்த வேளையில் பெந்தா தோட்ட தமிழ்ப்பள்ளியியில் 5ஆம் வகுப்பில் தாம் கற்பித்த மாணவர் இன்று குடிநுழைவு அதிகாரியாக தேர்ச்சி பெற்று ஜோகூர் பாருவில் பணியை மேற்கொள்வதற்கு சென்றது குறித்தும் கதிரேசன் தமது மகிழ்ச்சியை தெரிவித்துக் கொண்டார்.

 Tags
Award

Innovative Teacher

Kathiresan

Murthy

the National

won


குவா மூசாங்கில் நாய்க்குட்டிகளைத் தாக்கிய புலி பிடிபட்டது

குவா மூசாங், அக் 1 – பூர்வகுடி மக்கள் வசிக்கும் கிராமத்தில் கடந்த ஜூன் மாதம் நாய்குட்டிகளை தாக்கிய புலி பிடிபட்டது.

அந்த ஆண் புலிக்கு அபேக் பிஹாய் என்று பெயர் சூட்டப்பட்டதோடு அப்புலி பேராக்கில் உள்ள தேசிய வனவிலங்கு மீட்பு மையத்திற்கு கொண்டு செல்லப்படவுள்ளது.

போஸ் பிஹாயில் உள்ள பூர்வகுடி சமூகத்தை சேர்ந்த சேர்ந்த வளர்ப்பு நாய் குட்டிகளை இதற்கு முன் அந்த புலி தாக்கியதைத் தொடர்ந்து அங்குள்ள மக்கள் அச்சத்தில் வாழ்ந்து வந்தனர்.

கம்போங் ஹக் கிராமவாசிகளிடமிருந்து புலி குறித்த புகார் பெற்றதைத் தொடர்ந்து வனவிலங்கு அதிகாரிகள் வைத்த வலையில் அந்த ஆண் புலி சிக்கியதாக Kelantan வனவிலங்கு மற்றும் பூங்காத் துறையின் தலைமை இயக்குனர் Hafid Rohani தெரிவித்தார்

 Tags
at Orang Asli village

caught in trap

Tiger in dog attacks


பொருள் வெடித்து சமையல்காரர் உயிரிழந்த சம்பவம் : கணவன் மனைவி கைது

கோலாலம்பூர், ஜன 4 – அண்மையில், காரின் மீது வைக்கப்பட்டிருந்த பொருள் வெடித்து சமையல்காரர் மரணமடைந்த சம்பவம் தொடர்பில், போலீசார் கணவன் மனைவியைக் கைது செய்திருக்கின்றனர். நேற்றிரவு கெடாவில் கைது செய்யப்பட்ட அவ்விருவரும் , அம்பாங் ஜெயா மாவட்ட போலீஸ் நிலையத்தில் விசாரணைக்காக கொண்டு வரப்பட்டனர். கடந்த டிசம்பர் 29-ஆம் தேதி அம்பாங் ஜெயா, Pandan Indah -வில் தனது காரின் மீது வைக்கப்பட்டிருந்த பொருளை எடுக்கச் சென்றபோது, அப்பொருள் வெடித்து 28 வயது சமையல்காரர் படுகாயமடைந்து உயிரிழந்தார் என்பது குறிப்பிடத்தக்கது.

 Tags
arrested

cook

died

due

Explosion

husband

material

wife


RM5 மெனு ரஹ்மா உணவை கண்டறிய உதவும் செயலி விரைவில் அறிமுகம்

மெனு ரஹ்மா திட்டத்தின் கீழ், ஐந்து ரிங்கிட் அல்லது அதற்கும் குறைவான விலையில் உணவை விற்பனை செய்யும் இடங்களை அடையாளம் காண, கைப்பேசி செயலி ஒன்று வடிவமைக்கப்பட்டு வருவதாக, உள்நாட்டு வாணிப, வாழ்க்கை செலவின அமைச்சர் சலாவுடின் அயூப் தெரிவித்தார்.

ரஹ்மா உணவை விற்பனை செய்யும், திறந்திருக்கும் உணவகங்களின் படியலை அந்த செயலி பட்டியலிட்டு காட்டும்.

தற்பொழுது வடிவமைக்கப்பட்டு வரும் அந்த செயலி கூடிய விரைவில் அறிமுகம் காணும் எனவும் அமைச்சர் குறிப்பிட்டார்.

ரஹ்மா திட்டத்தின் கீழ் உணவை விற்பனை செய்ய உணவக உரிமையாளர்கள் கட்டாயப்படுத்தப்படவில்லை. மாறாக, தன்னார்வ அடிப்படையில் அவர்கள் அத்திட்டத்தில் பங்கு பெறலாம் எனவும் அமைச்சர்

 Tags
app to find RM5

Menu Rahmah meals

On the way